qundao/data-zh-poetry huggingface dataset:
书感
作者：林占梅
朝代：清

自知坦率性难除，肆口雌黄任毁誉。心似桔槔频辗转，名非觱篥待吹嘘。烦劳事业鲇升竹，辜负勋名鹤在车。况道不同谋寡合，家园念切赋归欤。
书感
作者：林占梅
朝代：清

钻纸纷纷笑冻蝇，年来兴趣冷于冰。广交已觉迎人苦，习静翻招傲物称。琴韵逸宜林下客，诗心苦似定中僧。且将白眼青天望，俗论悠悠任爱憎。
书感·其一
作者：林占梅
朝代：清

严冬风雨急，恻恻自怜予。骨肉雕残后，乡邻丧乱馀。霜寒悲雁阵，路梗绝鱼书。百感真交集，宵长气莫舒。
书感·其二
作者：林占梅
朝代：清

海陬方遘乱，淮上久遭兵。烽燧连天起，鸱鸮匝地横。庙谟宁失策，臣力少乾城。拔剑闻鸡舞，悲歌涕泪倾。
乱后经红毛港有感
作者：林占梅
朝代：清

山径阴森极，寒侵鹤氅裘。风摧林竞吼，石砌水横流。袅獍何时殄，沧桑此日更。运乖天心偪，心怯梦魂惊。破屋鬼欺客，荒村民苦兵。桃源如可觅，竞欲避秦行。暴雨强于弩，元云拥作帱。笋舆行荦确，狼狈益增愁。日短易黄昏，萧萧万籁繁。榛荆生沃壤，鸡犬寂荒村。估客腰缠裘，征人踵接奔。流离多失业，康济愧前言。
乱后逢李霭云感作
作者：林占梅
朝代：清

世事纷纭听莫真，萧条旅舍遍生尘。荒郊血渍燐光乱，破屋风号犬吠频。寒逼残年同刺客，愁攻中夜似仇人。朦胧欲入还乡梦，作恶鸡声闹隔邻。
予四十有三初度日，家薇臣以诗见赠。步原韵答之
作者：林占梅
朝代：清

落落生平少见长，况当狼豕遍台疆。广交北海君投辖，团练东瀛我滥觞。薄有微劳传梓里，屡承高誉锡华章。读来雅颂颜尤赧，无善何当费赞扬。
二坪道中遇大风
作者：林占梅
朝代：清

冲寒惟疾走，闭口似衔枚。飞土扬天起，狂风捲地来。雁行低复断，猿啸急尤哀。小憩茅亭下，相看面欲灰。
二月二十四日游登栖云岩、观音山诸胜
作者：林占梅
朝代：清

依旧閒情物外心，除将静养辄登临。石羁涧水潺湲下，径入岩松婉转深。无数白云眠永昼，几多黄鸟闹春阴。山亭小憩欣烹茗，又自携筇上远岑。
仿上官竹庄「莆阳天马晴岚图」，自题山水横披
作者：林占梅
朝代：清

似水天心秋爽，如屏山上晴岚。正值新凉气候，游人两两三三。小阁半藏山坞，浮云长绕峰腰。却喜潺湲流水，中通一道横桥。苍苍极目烟树，遥遥远接汀沙。濑际竹篱蟹舍，林间茅屋人家。临水芳塍饶沃，连村老木萧疏。此是莆阳天马，被人写入画图。
仿上官竹庄「莆阳天马晴岚图」，自题山水横披·其一
作者：林占梅
朝代：清

似水天心秋爽，如屏山上晴岚。正值新凉气候，游人两两三三。
仿上官竹庄「莆阳天马晴岚图」，自题山水横披·其三
作者：林占梅
朝代：清

苍苍极目烟树，遥遥远接汀沙。濑际竹篱蟹舍，林间茅屋人家。
仿上官竹庄「莆阳天马晴岚图」，自题山水横披·其二
作者：林占梅
朝代：清

小阁半藏山坞，浮云长绕峰腰。却喜潺湲流水，中通一道横桥。
仿上官竹庄「莆阳天马晴岚图」，自题山水横披·其四
作者：林占梅
朝代：清

临水芳塍饶沃，连村老木萧疏。此是莆阳天马，被人写入画图。
伏后天气多爽，与籋云先生露坐中庭，随笔成十韵
作者：林占梅
朝代：清

夜色凉水如，中庭薤簟铺。微风来短榻，皎月挂高梧。树润因过雨，荷圆乍有珠。名茶分玉盏，宝篆枭金炉。地僻心常静，诗多兴未孤。閒谈挥麈尾，联句戛冰壶。竹影时浓淡，兰香和有无。携琴弹落雁，倚枕听啼蛄。蛙鼓回环奏，瓶笙断续呼。况当幽境在，自免俗尘拘。
伟山内兄殁于榕城，眷属十馀口渡海远来相依。安置已定，作诗以志感伤
作者：林占梅
朝代：清

寡鹄啼哀哀，孤雏鸣唧唧。相依渡海来，可怜皆弱质。无食号馁饥，无衣苦寒慄。居住复无庐，何处堪容膝。举家十馀人，谋生计安出。睹此怀故人，我心倍怆恻。葺我南园居，细小藉栖息。分我布帛衣，寒威免侵逼。指我北庄囷，三餐聊饱食。男课以诗书，女课以纺绩。有井可汲炊，有圃可艺植。半载经营心，聊以尽吾力。唯稍分润之，岂能俾充实。但期教有方，诸雏振云翼。庶几入九原，相见无惭色。
余园中多蓄怪石，有合于「绉瘦透」三字者，峭立可人。因赏以诗
作者：林占梅
朝代：清

东海携归怪状呈，髯苏当日最留情。灵通说法头应点，峭合论文势不平。思黯品题宜列甲，元章参拜定呼兄。故知上世娲皇力，瘦骨玲珑煅炼成。
依韵和籋云先生「百叶白桃花」
作者：林占梅
朝代：清

黛绿盈盈粉白堆，瑶池佳种想分栽。风流欲并梅为偶，隐约浑看玉作胎。一样天台云影簇，几分露井月痕猜。平明移向宫门外，错认娥眉淡扫来。
俗讹叹
作者：林占梅
朝代：清

俗语传易讹，方言洵可嗤。清晨来妇子，自谓娘与儿。询渠来何故，云欲请「布司」。此地非省会，其言实可疑。儿谓母言误，系欲延「布师」。兹语更莫解，盘问转支离。嗫嚅重申告，被盗不知时。昨日始觉察，寻踪叹已迟。欲请「布师爷」，神灵为觅追。厅幕无此姓，即有不在斯。沉吟忽喷饭，憬然心已知。乃系城隍庙，两庑六司随。一司曰「速报」，显赫有威仪。凡有被盗者，请祷无停期。闻神在我家，半向致嗟咨。方言讹相袭，俗语真匪思。「速」字简截去，「布」「报」浑参差。足见抄旧方，不可轻为医。因讹而传讹，日久误愚痴。然亦未足怪，曾闻杜十姨。
倪敏堂参戎四月十四日病殁于台镇中营任内，惊闻讣音，作诗哭之
作者：林占梅
朝代：清

蓦地惊闻到讣音，台阳又见将星沉。朋情金石君为最，交谊芝兰此独深。被谤马援冤刺骨，难封李广痛铭心。伏波横海功何在，举目诸孤泪不禁。
偕友人剑潭品茶
作者：林占梅
朝代：清

怪石嵚？俯水涯，垂藤联络树参差。花梢山色含晴霭，雨后溪光漾暮霞。半晌吟蝉添野趣，数声清笛出渔家。披襟赤足苔矶上，坐对沧浪共品茶。
偕友人剑潭品茶
作者：林占梅
朝代：清
体裁：七言律诗

怪石嵚�俯水涯，垂藤联络树参差。花梢山色含晴霭，雨后溪光漾暮霞。半晌吟蝉添野趣，数声清笛出渔家。披襟赤足苔矶上，坐对沧浪共品茶。
偕友人游剑潭寺西岩晚泊
作者：林占梅
朝代：清

斜日西岩系钓舻，凉风瑟瑟动菰蒲。岸痕犹湿潮初落，山色微黄草未枯。古寺僧归闻犬吠，危桥叟过倩人扶。篷窗指与朋侪道，一幅荆关小画图。
偕友游祖师岩赠莲汀上人
作者：林占梅
朝代：清

野竹环阶密，岩泉绕树流。疏钟敲落月，冷榻卧清秋。访胜僧能导，谈禅客且留。参寥诗思好，试茗意悠悠。
偕友登栖云岩留宿
作者：林占梅
朝代：清

共宿远公社，碧萝欣可攀。鸟归仍认树，日落尚衔山。蜡屐迹逾远，蒲团情自閒。我非陶元亮，煮茗且怡颜。
偕戴山人宿栖云岩
作者：林占梅
朝代：清

泠然听罢戴逵琴，翘首寥空互啸吟。一榻松云秋瑟瑟，半帘竹月夜沉沉。丹崖境静清尘梦，碧涧泉幽證道心。相约明朝游眺去，安排筇屐上层岑。
偕王子明茂才登楼偶作
作者：林占梅
朝代：清

百尺飞楼石作梯，仲宣此日喜同跻。龙门西向波涛壮，鳞瓦中分井里齐。远树阴连公廨近，高峰势压女墙低。正思铁笛凌空弄，忽听秧歌起野畦。
偕诸友人西池泛月，分韵咏洞箫得「城」字
作者：林占梅
朝代：清

狂歌常作不平鸣，和我阳阿激楚声。孤鹤唳空音断续，老龙吟水韵凄清。道人筠管高低奏，学士匏樽慷慨倾。共泛西池今夜月，不堪回首阖闾城。
偶成
作者：林占梅
朝代：清

回肠日日为愁牵，排遣唯将讽谕编。地免兵烽洵乐土，身居园墅即真仙。滇、黔到处多冰解，吴、楚谁家得瓦全。独有东瀛偏获福，须多为善答苍天。
偶成
作者：林占梅
朝代：清

抚琴馀兴事吟笺，岁序消磨邺架边。海外求书如访友，梦中得句若逢仙。举杯肯让青莲醉，拜石还如大米颠。閒里更寻消遣法，笑拈偈语学参禅。
偶述
作者：林占梅
朝代：清

搔首追前事，酸辛已备尝。人情蝗食稻，世味鼠搬姜。为问笙歌乐，何如笔砚良。微吟休拥鼻，时觉墨花香。
元宵延陈榕士、叶松潭、郑贞甫茂才、家薇臣上舍宴赏龙灯烟火诸戏，竟为风雨所阻，不胜懊闷。漫成一律，并示诸君子
作者：林占梅
朝代：清

阴雨寒风日夜摧，良宵灯月费徘徊。火龙得水因潜避，银树逢春竟不开。是处鞦韆虚院落，几家歌舞罢楼台。清斋寂坐添惆怅，空负多君作赋才。
元旦望阙
作者：林占梅
朝代：清

北望神京叩祝遥，五云深处奏箫韶。御炉香霭千官拥，鹄立通明侍早朝。星云纠缦日华明，舞踏雍容佩玉鸣。草莽微臣无别愿，妖氛早息颂升平。
元旦望阙·其一
作者：林占梅
朝代：清

北望神京叩祝遥，五云深处奏箫韶。御炉香霭千官拥，鹄立通明侍早朝。
元旦望阙·其二
作者：林占梅
朝代：清

星云纠缦日华明，舞踏雍容佩玉鸣。草莽微臣无别愿，妖氛早息颂升平。
元旦花前小宴述怀
作者：林占梅
朝代：清

瑞日瞳瞳正曙天，屠苏新酿出佳筵。会宜花下浮三白，又在诗中过一年。报国无谋唯助饷，生儿好学胜营田。身閒最易光阴老，自笑光阴浪掷偏。
入内湖山
作者：林占梅
朝代：清

乱流奔濑急，仄径入山多。榕老根盘涧，门低屋挂萝。夕阳明野树，晴翠袭岩阿。鴶鵴声何处，随风似咏歌。
入南港山庄口占
作者：林占梅
朝代：清

孤村重掩里，风趣喜无涯。水碓时舂麦，山园遍种茶。牧童牛代步，渔父艇为家。岭峻云巢树，泉流涧漾沙。乱松蟠石偃，一径趁岩斜。薄暮耽临眺，行吟不觉赊。
入横坑深山迷途，夜宿茅庵题壁
作者：林占梅
朝代：清

摄屐踏怪石，振衣度危磴。水流花自开，引人欣入胜。逶迤欲穷源，忽觉岩穴暝。空山不见人，何处问行径。松杉大十围，行倦此聊凭。白云深复深，戛然一声磬。寻声来芳庵，叩门行者应。佛光映蒲团，老僧初出定。留我宿禅房，三生喜可證。更深山月高，清景惬幽兴。何当脱尘鞿，同参最上乘。
入金包里庄憩佃人家
作者：林占梅
朝代：清

层巇氤氲散午烟，潺潺流水下梯田。数家联络依山坞，一径萦纡上岭巅。犬吠有声樵客过，鸟啼随意野人眠。扣门少憩茅檐下，村酒留宾不用钱。
入青潭口占
作者：林占梅
朝代：清

蒙葺萝径远，数里过桥东。罗鹊閒林叟，捞虾闹涧童。藤修篱罥绿，瓜熟架悬红。扫石客孤坐，迎眸尽化工。溪流千折转，云壑万重深。古寺穿危磴，孤村隐茂林。山幽无瘴气，地僻有滩音。偃息长松下，跏趺复鼓琴。
入青潭口占·其一
作者：林占梅
朝代：清

蒙葺萝径远，数里过桥东。罗鹊閒林叟，捞虾闹涧童。藤修篱罥绿，瓜熟架悬红。扫石客孤坐，迎眸尽化工。
入青潭口占·其二
作者：林占梅
朝代：清

溪流千折转，云壑万重深。古寺穿危磴，孤村隐茂林。山幽无瘴气，地僻有滩音。偃息长松下，跏趺复鼓琴。
入鲤鱼潭番社清丈田甲
作者：林占梅
朝代：清

尽日似劳薪，篮舆俯仰频。社丁言鴃舌，田甲册鱼鳞。面目浑疑鬼，情形不类人。除将妻子外，餍饫最相亲。
八六堵口号
作者：林占梅
朝代：清

芙蓉匼匝乱烟堆，欸乃歌中峡罅开。垂钓却嫌新涨长，张帆恰爱好风来。溪声乱吼知滩近，水势横冲觉岸回。我欲是乡招隐侣，堤边添个子陵台。
八里分港冒雨返棹
作者：林占梅
朝代：清

泉石云山到处留，片帆冷落海门秋。潮穿峭壁多成眼，云罩高峰不露头。十里烟波摇客棹，一天风雨送归舟。浪游不及林居乐，好把新盟订白鸥。
六月初七日午雨暴注，少刻即晴，偶得绝句四首
作者：林占梅
朝代：清

电熌奔雷疾，沟流急水鸣。晚风檐溜歇，满耳复蛙声。猝水庭除满，莓苔漾若萍。更看篱畔竹，郁郁入帘青。雨沉斜径没，水退涨泥存。一院洼坳处，纵横屐齿痕。园林新霁后，一抹夕阳留。无限青山色，都收竹外楼。
六月初七日午雨暴注，少刻即晴，偶得绝句四首·其一
作者：林占梅
朝代：清

电熌奔雷疾，沟流急水鸣。晚风檐溜歇，满耳复蛙声。
六月初七日午雨暴注，少刻即晴，偶得绝句四首·其三
作者：林占梅
朝代：清

雨沉斜径没，水退涨泥存。一院洼坳处，纵横屐齿痕。
六月初七日午雨暴注，少刻即晴，偶得绝句四首·其二
作者：林占梅
朝代：清

猝水庭除满，莓苔漾若萍。更看篱畔竹，郁郁入帘青。
六月初七日午雨暴注，少刻即晴，偶得绝句四首·其四
作者：林占梅
朝代：清

园林新霁后，一抹夕阳留。无限青山色，都收竹外楼。
六言绝句四首
作者：林占梅
朝代：清

高拟玉皇案吏，灵山会上因缘。瞰破人情险恶，于今愿作顽仙。横江一鹤高飞，下看鹭鸥游戏。除却觅食閒眠，那识仙禽意气。怪石清流回绕，奇花瘦竹回遭。有此閒情不领，肯与傀儡争高。无数含沙射影，追随牛鬼蛇神。莫道凭空说怪，红尘吾见其人。
六言绝句四首·其一
作者：林占梅
朝代：清

高拟玉皇案吏，灵山会上因缘。瞰破人情险恶，于今愿作顽仙。
六言绝句四首·其三
作者：林占梅
朝代：清

怪石清流回绕，奇花瘦竹回遭。有此閒情不领，肯与傀儡争高。
六言绝句四首·其二
作者：林占梅
朝代：清

横江一鹤高飞，下看鹭鸥游戏。除却觅食閒眠，那识仙禽意气。
六言绝句四首·其四
作者：林占梅
朝代：清

无数含沙射影，追随牛鬼蛇神。莫道凭空说怪，红尘吾见其人。
关渡舟行即事
作者：林占梅
朝代：清

破晓波光一镜澄，瞳瞳旭日正东升。篷窗露润襟如湿，帆席风微桨乍增。吟咏恰邀知己友，跏趺长似坐禅僧。枫林偶泊浑无事，閒看渔翁补旧罾。
兵饷支绌，劝输感作
作者：林占梅
朝代：清

肉食何人有远谋，可怜未雨失绸缪。一朝闻警忙擐甲，半夜量沙枉唱筹。中泽嗷鸿声倍苦，孤城掘鼠事堪忧。男儿莫作守钱虏，纳粟曾闻卜式侯。
内湖僧舍小憩
作者：林占梅
朝代：清

古寺隐蚕丛，逶迤曲径通。风微钟懒送，水急碓勤舂。老柏春华吐，重峦晚翠笼。泉渚悬绝涧，百尺似飞虹。
内湖夜泊
作者：林占梅
朝代：清

修竹环村柳绕扉，小舟移向绿阴依。疏林霜冷鸦声咽，远浦星疏蟹火微。乱苇摇风喧断岸，孤篷引月近寒矶。忽听笛韵沧浪起，知有渔翁罢钓归。
内湖庄偶成
作者：林占梅
朝代：清

郊原春暖草勾萌，叱犊声高遍耦耕。烟景不分三月暮，子规啼歇乱蛙鸣。晓晴复幻密阴天，漠漠平畴尽水田。野屋万家春树里，午风吹得雨如烟。
内湖庄偶成·其一
作者：林占梅
朝代：清

郊原春暖草勾萌，叱犊声高遍耦耕。烟景不分三月暮，子规啼歇乱蛙鸣。
内湖庄偶成·其二
作者：林占梅
朝代：清

晓晴复幻密阴天，漠漠平畴尽水田。野屋万家春树里，午风吹得雨如烟。
内湖庄登眺口号
作者：林占梅
朝代：清

阴阴夏木听啼莺，历落云峦自送迎。山欲抱村先作势，水将下濑始闻声。千盘萝磴攀登险，十里芳畴远望平。陡立层巅长啸起，胸怀慷爽俗尘清。
内湖田家
作者：林占梅
朝代：清

修篁夹岸水环村，屋后高峰护短垣。度过板桥三五武，稻花香里是柴门。
内湖道中
作者：林占梅
朝代：清

日暖风和正插田，嫩苗遇雨倍芊芊。营巢鸠拙呼雌共，放軏牛閒带犊眠。四壁云烟供啸傲，一村泉石足流连。何时结屋双溪畔，抱鹤携琴拟散仙。
再叠元旦前韵
作者：林占梅
朝代：清

图忠体孝两难周，但得无惭在念头。誓众无须呼祖臂，知人毕竟善垂眸。戈声昼静閒弓马，剑气宵清射斗牛。此日淡疆成乐土，抚绥尚赖济川舟。
再游北郭园，戏柬郑荫堂孝廉
作者：林占梅
朝代：清

曲折林扃荔百株，青山楼外胜披图。退閒异日重来此，一席君能借我无。
再题林山人斋壁
作者：林占梅
朝代：清

石遏鸣流树压崖，冈田级级似梯阶。波纹净印秋光好，山气晴和日夕佳。十里烟霞遮古渡，一庭松菊绕幽斋。诗筒画本添新料，得趣时时自遣排。
冒暑过房里村
作者：林占梅
朝代：清

触热长征去，劳劳暑气侵。蜂窝民舍偪，鼠穴贼巢深。张伞愁炎景，挥戈激壮心。简书催就道，无暇憩松阴。
冒雨晓行新埔道中
作者：林占梅
朝代：清

林际雨冥濛，邮程一径通。冲寒嘶健马，破晓逐征鸿。山色凉云外，溪声宿雾中。欲寻沽酒处，茅店记桥东。
冒雨过隙溪庄
作者：林占梅
朝代：清

仆马行来急，冲寒过小溪。酒家茅屋里，樵径竹桥西。冻犬倚炉卧，昏鸦绕树啼。风威狂似虎，捲起陌尘迷。
冬杪忽闻内兄伟山广文讣音，不觉五中如裂，泪沾襟袂。感今忆昔，以歌当哭
作者：林占梅
朝代：清

苍天曷有极，悠悠恨莫平。年残家计窘，又当痛内兄。内兄在榕省，广文官独冷。半世历穷途，壮年当逆境。孀妇赖以全，德门赖以整。弱弟躬提携，慈亲勤定省。苦志长下帷，乡荐幸早领。藉此开亲颜，饱煖犹难永。我谊忝葭莩，与粟常五秉。得此为西江，一饱无奢请。羡君真血性，孝友复温醇。喜怒不形色，毁谤不沾唇。能文惊笔阵，饮酒见天真。因饮生议议，可叹少完人。荷锸方刘伶，投辖类陈遵。三百六十日，狼籍污车茵。小饮能养性，大饮定伤身。嗜痂已成癖，戒语徒书绅。粉白与黛绿，妍媸无别甄。每值如泥时，醉眼睨横陈。旦旦双斧伐，枯树难复春。相别始六载，远隔沧海滨。我家被灾后，二年绝指菌。欲援无馀力，惆怅乃伤神。近来多笔札，觉非君所亲。识为三弟书，句句是吟呻。中皆诀别言，辞简意切要。家贫事事难，儿稚弟犹少。与我隔重洋，两心谅相照。都此悽怆辞，不觉涕倾掉。缅忆弱冠时，随侍居京师。我亦从负笈，东床坦腹嬉。我少也落拓，边幅不修治。每至颠沛际，辄赖君扶持。比予归海上，迢迢送不辞。解装未阅月，一病几垂危。幸得逢卢、扁，半载始展眉。回京拜膝下，相见喜复悲。椿萱能承顺，侍奉无差池。前年琴断弦，是岁失填篪。严君忽弃养，阖家困莫支。况复家万里，廿口无归期。尚幸贤乔梓，美誉久飙驰。宗有名公在，倡义首捐赀。集腋充囊橐，舆榇始有资。死生关情处，尽入人心脾。阮籍悲穷途，杨朱哭路歧。况君恂恂者，赖公免流离。奉母及幼弱，跋涉相追随。教弟更成立，学行无瑕疵。咸谓可安享，食报固其宜。岂意天难测，理者不可推。老母遽终堂，弟媳丧在兹。苜蓿一散员，俸薄官似橘。加之数年来，茑萝共萧瑟。自赡犹未能，何暇相周恤。稚小口嗷嗷，待哺纷绕膝。窀穸并婚姻，更仆数难悉。苦况百端凌，沉痾一朝剧。伏枕嘱遗言，字下血随笔。其言犹哀惨，泣读不忍毕。嗟予自断弦，伉俪虚正室。嘒彼虽小星，聊足侍中栉。知予故剑怀，终始情如一。但愿常聚首，畅叙共披襟。不图溘然逝，魂梦何处寻。絮酒及烹鸡，遥奠窆莫临。思君命坎壈，嗟我步崎嵚。我兴琴自鼓，君乐酒频斟。我有阮瞻癖，君同潘岳心。恰好亦郎舅，总角结诚忱。望君我本奢，平地冀高岑。讵知壮志日，作此断肠吟。君已辞杯酒，我亦懒鼓琴。问我何不鼓，从此少知音。
冲寒由小径入霄里
作者：林占梅
朝代：清

官道才过小径连，严冬无雨亦森然。新晴云脚如拖帛，积雪山头若盖毡。风逆寒鸦难到树，途长羸马忍加鞭。舆中镇日垂帘卧，闷极看书又几篇。
冲寒过杨梅村遇雨
作者：林占梅
朝代：清

薄暮过荒村，茅檐护竹垣。人寒如鹭立，犬健作熊蹲。老树风前舞，浓云岭上屯。滑泥行不得，听雨倍消魂。
凤山崎归途口号
作者：林占梅
朝代：清

尽日笋舆间，轧轧听繁响。薄暮凤山巅，凭高时俯仰。城垣一气中，迷离浑灌莽。日入家尚遥，性急心如痒。努力飧舆夫，踉跄促前往。妻孥盼我归，久候皆怅惘。瞥然已到家，相见襟怀爽。
凤山崎归途暮望
作者：林占梅
朝代：清

海峤凭高望，垂鞭马暂停。云低连浪白，野阔混天青。长啸传空谷，游踪寄驿亭。苍茫归路远，落日照林扃。
凤鼻嵌顶晚眺
作者：林占梅
朝代：清

峦嶂层层景不凡，探游有客履巉岩。披图碧海窥无际，携句青天问亦堪。咳唾峰头惊倒瀑，模糊云际辨归帆。登临饶得精神旷，野草尘心一样芟。
出双溪，再上芝兰圆山顶寺中小憩
作者：林占梅
朝代：清

涧泉漱石径幽隘，茅屋桥头醇酒卖。送目溪山可入诗，赏心云树浑如画。蹇驴磴曲辔频停，舴艋风轻帆乍挂。岩畔夷犹意自然，又过竹院寻僧话。
出郊感赋
作者：林占梅
朝代：清

竹城城南草如绵，竹城城北柳如烟。古坟游鬼自寒食，腥风掠点云连天。庐舍前头尽巢穴，野哭千家肠欲绝。山桃野杏为谁春，尽作哀鸿口中血。
刘将军杀贼歌
作者：林占梅
朝代：清

将军骑马如乘龙，将军杀贼如屠豕。将军之命虽太穷，将军之功犹可纪。昔时妖气警欃枪，伏莽忽然揭竿起。星星之火倏燎原，迅雷不及防掩耳。纨裤子弟方将兵，惊闻警报魂魄褫。畏贼如虎思迁延，师出北门行复止。时危势急思英雄，将军起自草茅里。壮志常嗤半段枪，微躯幸未三遗矢。据鞍顾盼殊自雄，登坛顿令军中喜。小丑跳梁不足平，朝食还当约灭此。纷纷贼队薄城陬，猛似虎狼多似蚁。诸营瑟缩不敢前，将军独自策鞭棰。单骑奋勇冲重围，挥刀一跃入敌垒。惊沙扑地掠腥风，白日沉沉鲁戈指。雄姿飒爽酣战来，霜锋熌烂霜蹄驶。力强刀脆断连肩，刀光电落渠魁死。万夫辟易不敢当，猛虎驱羊差可拟。俄看贼势如冰消，车辙散乱旌旗靡。率师乘胜还长驱，捣巢势恰摧枯比。献俘获馘凯歌旋，萑苻从此消奸宄。破敌同推第一功，勋名首列奏天子。方欣丹诏渥酬庸，皇衢展足驰骋駬。岂期功大数偏奇，未膺宠命先颓委。将星半夜落城南，空留大树供铭诔。我闻将军生不凡，性情爽直须眉美。阿谀不屑学脂韦，谗谤遂教兴薏苡。罢职常遭醉尉呵，穷居屡受庸人訾。种菜无聊苦闭门，卖浆自给贫居市。家徒壁立甑生尘，可怜命运真遭否。一朝得意立功名，穷途方幸逢知己。讵料天不假之年，功成弗获披金紫。且闻身后剩妻孥，孤寡无依呼庚癸。呜呼天道真梦梦，斯人困厄乃如是。太平不听鼓鼙鸣，谁复闻声思战士。我怀遗事聊长歌，褒扬勇烈待青史。
初晴舟中口号
作者：林占梅
朝代：清

雨过黑云收，清溪长急流。风高帆鼓腹，浪涌艇昂头。谋利心恒淡，图名志未休。何时沧海上，鼓棹向皇州。
初晴艋溪小泊
作者：林占梅
朝代：清

绕峡穿崖曲折行，朦胧旭日弄新晴。云埋林麓山家隐，雨漫溪流水道平。沃野青黄禾半熟，沿堤斑驳笋初生。吟航小泊垂杨下，欹枕篷窗听语莺。
初晴过北势湖庄舟中偶成
作者：林占梅
朝代：清

竛竮修竹俯双荆，几道流泉下涧鸣。暑雨乍晴虹未落，暝烟欲起日初平。劳形仕宦输栖隐，适趣溪山惬性情。自把纶竿歌款乃，布帆无恙晚风轻。
初晴，祭扫青草湖有感，归成四律以写哀衷
作者：林占梅
朝代：清

一别音客两渺茫，不归西土定仙乡。生前枉绾同心结，死后难寻入梦香。石冢寒蛩迷乱草，墓门啼鹧苦哀杨。归来笑语人何在，寂寞灯前意转伤。秋雨梧桐叶落时，凄凉枕簟最萦思。雕栏月上追携手，宝镜尘生忆画眉。作赋江淹常写恨，多情宋玉为兴悲。只今凄寂妆楼下，深院无人属阿谁。临别殷勤重寄词，一番叮嘱一番悲。玉箫誓切多生愿，金屋缘悭隔世痴。三叠琴心妻即友，两行珠泪母伤儿。不堪追忆前时事，对酒看花痛不支。在地愿为连理枝，孜孜私语鬼神知。死而有识应留憾，病到无名倍可悲。伤逝惠连留短句，悼亡潘岳费新词。数年别泪知多少，和墨频吟薤露诗。
初晴，祭扫青草湖有感，归成四律以写哀衷·其一
作者：林占梅
朝代：清

一别音客两渺茫，不归西土定仙乡。生前枉绾同心结，死后难寻入梦香。石冢寒蛩迷乱草，墓门啼鹧苦哀杨。归来笑语人何在，寂寞灯前意转伤。
初晴，祭扫青草湖有感，归成四律以写哀衷·其三
作者：林占梅
朝代：清

临别殷勤重寄词，一番叮嘱一番悲。玉箫誓切多生愿，金屋缘悭隔世痴。三叠琴心妻即友，两行珠泪母伤儿。不堪追忆前时事，对酒看花痛不支。
初晴，祭扫青草湖有感，归成四律以写哀衷·其二
作者：林占梅
朝代：清

秋雨梧桐叶落时，凄凉枕簟最萦思。雕栏月上追携手，宝镜尘生忆画眉。作赋江淹常写恨，多情宋玉为兴悲。只今凄寂妆楼下，深院无人属阿谁。
初晴，祭扫青草湖有感，归成四律以写哀衷·其四
作者：林占梅
朝代：清

在地愿为连理枝，孜孜私语鬼神知。死而有识应留憾，病到无名倍可悲。伤逝惠连留短句，悼亡潘岳费新词。数年别泪知多少，和墨频吟薤露诗。
剑潭偶成
作者：林占梅
朝代：清

携筇拾级向高坡，纵目情幽步不颇。群巘如飞争拱寺，澄潭虽满不兴波。林间樵径穿岩远，水上鱼家傍竹多。我爱系船当夏夜，清钟萦榻月浮波。
剑潭晚步，憩庄家书屋
作者：林占梅
朝代：清

散步幽潭上，岚光夕更佳。虬松钳堕石，骤水齧崩崖。树绿门前绕，山青屋后排。短篱三五掩，折曲入清斋。
剑潭晚泛
作者：林占梅
朝代：清

溪南溪北遍桑麻，极目芳塍稻未花。野渡人归樵担满，岩阿客散鸟声哗。苍茫云树崖前寺，杳霭烟村竹里家。共对雨馀好风景，澄潭如镜泛轻槎。
剿禦会匪劳绩，加盐运使衔。恩重功微，诗以志愧
作者：林占梅
朝代：清

报国无才意却虔，头衔此日戴青天。枕戈未遂澄清愿，拜命真惭鲁仲连。
勉五舍弟
作者：林占梅
朝代：清

闭门思过过应删，惩创从兹力莫孱。试轭稚驹难就范，入云倦鸟好知还。能敦品节士方正，不读诗书仙亦顽。如得宣尼真乐趣，曲肱饮水总怡颜。功名自重求非妄，物欲能蠲害不侵。见义须逾谋利意，待人勿用作文心。立身曾子常三省，励志程公著四箴。愧我绮年耽逸乐，诗书功望阿连深。
勉五舍弟·其一
作者：林占梅
朝代：清

闭门思过过应删，惩创从兹力莫孱。试轭稚驹难就范，入云倦鸟好知还。能敦品节士方正，不读诗书仙亦顽。如得宣尼真乐趣，曲肱饮水总怡颜。
勉五舍弟·其二
作者：林占梅
朝代：清

功名自重求非妄，物欲能蠲害不侵。见义须逾谋利意，待人勿用作文心。立身曾子常三省，励志程公著四箴。愧我绮年耽逸乐，诗书功望阿连深。
北村访曾籋云先生归途口号
作者：林占梅
朝代：清

先生家住翠云窝，往访归来踏软莎。路出炊烟乌桕树，桥回流水鸭头波。平畴鸦落随牛去，窄径人停让马过。况值清和天气好，薰风处处送秧歌。
十五日郊迎朱丹园司马，途次口号
作者：林占梅
朝代：清

晓起藤舆出竹城，芳原绿水涨春耕。青旗未待田间劝，何处不闻布谷声。饭罢乡村日始升，牧童三五发鬅鬙。牛高人小骑难上，拣得斜坡垫脚登。
十五日郊迎朱丹园司马，途次口号·其一
作者：林占梅
朝代：清

晓起藤舆出竹城，芳原绿水涨春耕。青旗未待田间劝，何处不闻布谷声。
十五日郊迎朱丹园司马，途次口号·其二
作者：林占梅
朝代：清

饭罢乡村日始升，牧童三五发鬅鬙。牛高人小骑难上，拣得斜坡垫脚登。
十月初三日纳侧室杜氏
作者：林占梅
朝代：清

堂前纤月斗新蛾，入院风轻瑞霭多。恰喜杨稊生意茁，试将桃叶小诗哦。宜男冀应螽斯相，之子无惭燕尔歌。笑我乔松苍老态，逢春竟复附青萝。
午后即事
作者：林占梅
朝代：清

幂地湘帘午梦成，罘罳半掩静无声。茶烟绕榻蝉初歇，竹影当阶鹤独行。琴抚朱弦尘虑涤，扇挥白羽薄凉生。世间难得惟清福，似此幽閒最惬情。
南园即景
作者：林占梅
朝代：清

总为耽吟万事休，况当佳日许清游。园花似锦春争绣，野鸟如簧晓更幽。竹外有山皆蕴藉，柳边得水倍风流。一池凝碧斜阳候，自把鱼竿上钓舟。
南征八咏 其一 师出香山途中作
作者：林占梅
朝代：清

吹篴平明按队行，旌旗映日向南征。斩蛟胆气豪看剑，汗马功名壮请缨。社勇练成弓箭手，军心奋起鼓鼙声。釜鱼穴蚁终诛灭，何事潢池敢弄兵。
南征八咏 其七 凯旋大甲道中作
作者：林占梅
朝代：清

灵夔竞歇鹗争兴，金镫声中日乍升。到处逢迎笳鼓奏，逢场作戏士商腾。匡时有志缘知义，拨乱犹人敢曰能。扫尽妖氛归去后，此心依旧玉壶冰。
南征八咏 其三 一战获胜，进攻葭投村，破之
作者：林占梅
朝代：清

鼓声雷动阵云浮，破竹长驱队不收。拔帜一军雄背水，用矛三刻壮逾沟。焚巢竟使枭群散，入穴真能虎子求。夺险料应寒贼胆，降幡瞬见竖城头。
南征八咏 其二 营山脚庄，夜望贼垒作
作者：林占梅
朝代：清

灯火如星帜若云，眼中蝼蚁尚纷纷。三申平日严师律，一战明朝扫寇氛。背水宜排韩信阵，撼山难犯岳家军。料他破胆将宵遁，班马声喧彻夜闻。
南征八咏 其五 初三日，全军入彰化城，呈丁述庵廉访、周子玉主政
作者：林占梅
朝代：清

屏息衔枝枚疾趋，惊逃蟊贼尚糊涂。楼船蓦地来王浚，金鼓从天降亚夫。再岁相持同伐魏，经旬克捷笑平吴。疮痍满眼堪嗟悼，全赖诸公善后图。
南征八咏 其八 回军将入竹堑城作
作者：林占梅
朝代：清

亲友何劳远出迎，悠悠一片管弦声。全军甲冑归戎伍，夹道衣冠迓凯兵。鼍鼓□鸣山岳壮，云麾招飐海天晴。回时制就「南征赋」，长为熙朝颂太平。
南征八咏 其六 傍晚登西城楼感述
作者：林占梅
朝代：清

极目烽烟接远苍，哀声几处断人肠。云含杀气迷征旆，沙逐腥风过战场。四野荒庄同陆氏，满城废屋类昆阳。抚民但愿来阳寇，恤典顿邀降建章。
南征八咏 其四 十一月初一二鼓，所部全军过大渡，冒险疾趋。彰城内应外攻，奋勇争先，随即克复城池，闻鸡初唱。止寅时二刻也
作者：林占梅
朝代：清

衔枚夜半越阴平，冷雨寒风扑面迎。箐密鸱鸮啼类鬼，途危草木动疑兵。行军雅比龙骧壮，入穴居然虎子坑。恍似鹳鹅行雪夜，蔡州一鼓报功成。
南征八咏·师出香山途中作
作者：林占梅
朝代：清

吹篴平明按队行，旌旗映日向南征。斩蛟胆气豪看剑，汗马功名壮请缨。社勇练成弓箭手，军心奋起鼓鼙声。釜鱼穴蚁终诛灭，何事潢池敢弄兵。灯火如星帜若云，眼中蝼蚁尚纷纷。三申平日严师律，一战明朝扫寇氛。背水宜排韩信阵，撼山难犯岳家军。料他破胆将宵遁，班马声喧彻夜闻。鼓声雷动阵云浮，破竹长驱队不收。拔帜一军雄背水，用矛三刻壮逾沟。焚巢竟使枭群散，入穴真能虎子求。夺险料应寒贼胆，降幡瞬见竖城头。衔枚夜半越阴平，冷雨寒风扑面迎。箐密鸱鸮啼类鬼，途危草木动疑兵。行军雅比龙骧壮，入穴居然虎子坑。恍似鹳鹅行雪夜，蔡州一鼓报功成。屏息衔枝枚疾趋，惊逃蟊贼尚糊涂。楼船蓦地来王浚，金鼓从天降亚夫。再岁相持同伐魏，经旬克捷笑平吴。疮痍满眼堪嗟悼，全赖诸公善后图。极目烽烟接远苍，哀声几处断人肠。云含杀气迷征旆，沙逐腥风过战场。四野荒庄同陆氏，满城废屋类昆阳。抚民但愿来阳寇，恤典顿邀降建章。灵夔竞歇鹗争兴，金镫声中日乍升。到处逢迎笳鼓奏，逢场作戏士商腾。匡时有志缘知义，拨乱犹人敢曰能。扫尽妖氛归去后，此心依旧玉壶冰。亲友何劳远出迎，悠悠一片管弦声。全军甲冑归戎伍，夹道衣冠迓凯兵。鼍鼓□鸣山岳壮，云麾招飐海天晴。回时制就「南征赋」，长为熙朝颂太平。
南征纪事
作者：林占梅
朝代：清

日闪旌旗小队行，前锋鼙鼓振威声。招降喜用攻心策，剪助先攻犄角营。破竹一军成胜势，衔枚半□出奇兵。得他虎子须探穴，入蔡功从冒雪成。
厅幕张君秋汀观潜园山水册索昼未果，爱慕心殷，常形齿颊。赋诗感赠
作者：林占梅
朝代：清

错爱如君愧不胜，通灵有笔遣閒凭。原非米石承称赏，若寄桓厨必化腾。巨眼一双殊阮籍，置身百尺拟陈登。殷殷雅谊常铭感，此债思偿恐未能。
厦门杨石松司马，六艺、星数，无不渊精。顷游嵌城，耳余名，雅蒙爱慕。第欲之官岭表，行期既促，一见末由。切托郑培之二尹致意，情词殷渥，深足铭感，作诗寄怀·其一
作者：林占梅
朝代：清
体裁：七言律诗

家风无敌北而南，列戟门资六艺谙。元、白名高皆压倒，程、朱道广已同参。鸣琴和卜羊城治，作画奇从鹭屿探。结契愿如韩与孟，联吟何日共诗龛。
厦门杨石松司马，六艺、星数，无不渊精。顷游嵌城，耳余名，雅蒙爱慕。第欲之官岭表，行期既促，一见末由。切托郑培之二尹致意，情词殷渥，深足铭感，作诗寄怀·其二
作者：林占梅
朝代：清
体裁：七言律诗

当年卢、骆本齐名，华萼楼高播远声。才得十全真旷代，交无一见信多情。推袁雅谊殷勤甚，御李微忱企慕诚。行见炎州歌五裤，鳣堂世泽定公卿。
友人询潜园近景，作此答之
作者：林占梅
朝代：清

自笑身如蠖，潜居称此园。在山消远志，近市隔尘喧。写兴诗千首，开怀酒一樽。茶甘留舌本，香妙净闻根。鼓锻怀嵇灶，围棋慕谢墩。抚琴欣有趣，读画悟无言。水活泉通沼，城低堞当垣。亭台开月榭，楼阁接云轩。梅绕东西院，花迷左右村。槿篱围药圃，竹径隐柴门。吟社新盟结，歌场艳曲翻。爱才频说项，赌醉每留髡。笠屐身犹健，林泉乐弗谖。君生知足甚，名利不须论。不官如栗里，此地即桃源。入世嗤牛马，归山约鹤猿。
双峰庄新晴晓望
作者：林占梅
朝代：清

幽居难得此山庄，傍石依岩谷缭墙。左右峰尖双插耳，萦纡径曲九回肠。高田架木通流水，广陌编茅护嫩秧。又值新晴天乍晓，子规声里遍春光。
双溪即景
作者：林占梅
朝代：清

山禽啼罢水禽啼，烟树云泉惬碧栖。待得两堤桃尽放，双溪即是武陵溪。
双溪口号
作者：林占梅
朝代：清

石田茅屋正当溪，绿叶阴森万木齐。一径飞泉悬峭壁，夕阳时节过山西。驾石为桥竹作笆，萦纡流水护人家。轻风几阵清香送，开遍田间晚稻花。
双溪口号·其一
作者：林占梅
朝代：清

石田茅屋正当溪，绿叶阴森万木齐。一径飞泉悬峭壁，夕阳时节过山西。
双溪口号·其二
作者：林占梅
朝代：清

驾石为桥竹作笆，萦纡流水护人家。轻风几阵清香送，开遍田间晚稻花。
双溪山登眺
作者：林占梅
朝代：清

群壑开还合，浓云锁几重。乱流奔石濑，遥翠袭岩松。鸟语深林答，蚕丛曲径通。人家何处是，可许结茅从。
双溪庄题壁
作者：林占梅
朝代：清

负耒人惟学守雌，黄童白叟乐熙熙。双湾水足平田沃，四壁峰高晓日迟。石径行间花气馥，茅檐隐处柳阴垂。此乡我若来为主，半业耕渔半赋诗。地迥嚣尘寂不闻，棕鞋随兴踏苔纹。羊肠径曲逶迤远，燕尾流斜左右分。绝壑林扉疑蓄雨，深山岩穴尽巢云。竹床置向泉根上，六月何曾暑气薰。
双溪庄题壁·其一
作者：林占梅
朝代：清

负耒人惟学守雌，黄童白叟乐熙熙。双湾水足平田沃，四壁峰高晓日迟。石径行间花气馥，茅檐隐处柳阴垂。此乡我若来为主，半业耕渔半赋诗。
双溪庄题壁·其二
作者：林占梅
朝代：清

地迥嚣尘寂不闻，棕鞋随兴踏苔纹。羊肠径曲逶迤远，燕尾流斜左右分。绝壑林扉疑蓄雨，深山岩穴尽巢云。竹床置向泉根上，六月何曾暑气薰。
双溪晓行
作者：林占梅
朝代：清

宛转双溪路，茏葱芋粟纷。深坑巢乱石，远树泊轻云。屋尽穿岩构，泉多截竹分。啸猿声不断，每向静中闻。
双溪观石窍泉，晚归灯下作示同游诸友
作者：林占梅
朝代：清

双溪一□更堪誇，徜徉徘徊意境赊。流水声中山色好，绛桃灼灼艳于霞。桃花迎我面，流水清我耳。从此已觉武陵近，不探仙源安可止。一重一掩趣无穷，㟏岈崱屴鬼神功。两山交护如无缝，随径逶迤谷自通。乍通幽谷名区见，郁郁高林绕芳甸。凝眸四望接烟芜，花底时闻唤鹧鸪。双溪左右分廉让，叠嶂高低展画图。一花一木皆幽致，到此已无尘俗累。溪边添个休休亭，可拟司空栖隐地。此社从来我未经，钧天仿佛奏泠泠。寻声共觅登山路，断续横斜途错互。荒蹊翠葛拂罗衣，曲磴苍苔印芒履。两道灵源山中溢，瀑布喷从石窍出。美味沁脾酌醁醽，清音漱石鸣琴瑟。彻底照人清且鲜，千枝万派落畬田。有人搆屋临幽澳，镇日高眠无剥啄。泉流绕砌茗堪烹，松影当窗书可读。隐逸能方郑子居，应接不暇山阴目。雨过月朗空山静，榻上焦桐慰幽独。我思就隐水云乡，结契烟霞意味长。祗因未了显扬愿，尚有黄粱梦一场。一场尘梦浑如寄，岂甘久作风尘吏。他年琴鹤谷中来，耕读为家初心遂。男婚女嫁向平年，桐帽棕鞋任游戏。日暮高歌乘兴还，者番淤乐信难攀。路人问我何乐此，我笑未答意自閒。君不见桃花流水杳然去，别有天地非人间。
双溪观石窍泉，晚归灯下作示同游诸友·其一
作者：林占梅
朝代：清

双溪一□更堪誇，徜徉徘徊意境赊。流水声中山色好，绛桃灼灼艳于霞。桃花迎我面，流水清我耳。从此已觉武陵近，不探仙源安可止。一重一掩趣无穷，㟏岈崱屴鬼神功。两山交护如无缝，随径逶迤谷自通。乍通幽谷名区见，郁郁高林绕芳甸。凝眸四望接烟芜，花底时闻唤鹧鸪。双溪左右分廉让，叠嶂高低展画图。一花一木皆幽致，到此已无尘俗累。溪边添个休休亭，可拟司空栖隐地。此社从来我未经，钧天仿佛奏泠泠。
双溪观石窍泉，晚归灯下作示同游诸友·其二
作者：林占梅
朝代：清

寻声共觅登山路，断续横斜途错互。荒蹊翠葛拂罗衣，曲磴苍苔印芒履。两道灵源山中溢，瀑布喷从石窍出。美味沁脾酌醁醽，清音漱石鸣琴瑟。彻底照人清且鲜，千枝万派落畬田。有人搆屋临幽澳，镇日高眠无剥啄。泉流绕砌茗堪烹，松影当窗书可读。隐逸能方郑子居，应接不暇山阴目。雨过月朗空山静，榻上焦桐慰幽独。我思就隐水云乡，结契烟霞意味长。祗因未了显扬愿，尚有黄粱梦一场。一场尘梦浑如寄，岂甘久作风尘吏。他年琴鹤谷中来，耕读为家初心遂。男婚女嫁向平年，桐帽棕鞋任游戏。日暮高歌乘兴还，者番淤乐信难攀。路人问我何乐此，我笑未答意自閒。君不见桃花流水杳然去，别有天地非人间。
双溪醴泉窟晚兴
作者：林占梅
朝代：清

薄暮快披襟，风蝉断续吟。树交阴涧冷，云拥晚山深。好月临幽壑，流泉响隔林。逍遥盘石坐，煮茗复鸣琴。
叠元旦前韵示陈、叶诸君
作者：林占梅
朝代：清

干戈扰攘岁云周，百计焦劳几白头。历过功名堪冷齿，阅来世事愧昏眸。利心皆是争趋鹜，人意难如任唤牛。揽辔澄清原夙愿，中流敢后祖生舟。
台、凤土匪滋事，闻警戒严
作者：林占梅
朝代：清

戎装日日上城巅，饷窘兵孱械未全。披甲营徒张赤帜，买刀家尽卖乌犍。人敲刁斗残更月，官括荒城富室钱。如此年时如此况，乐输争奈奋空拳。
台湾保举多有遗议，作诗劝勉之
作者：林占梅
朝代：清

将略尝推细柳营，纯臣郭令至今称。瘦羊博士廉犹让，大树将军广且平。谦退由来皆叶吉，骄矜自古鲜完名。不须击柱频挥剑，碑口传流有定评。
同友人西城楼凭眺即事
作者：林占梅
朝代：清

竹城西北地势平，田园参错续海坪。凉秋九月风怒吼，黄沙滚滚海雾腾。朝来气暖纤尘净，睇眄中天极辽夐。群峰缥缈列画图，巨海澄浤涵明镜。高楼凭眺兴欲狂，振衣疑蹑千仞岗。大呼奚奴捧斗墨，露肘颠书十数行。题罢馀情犹未已，朋辈之中有绝技。龙团一饮润我喉，客吹羌笛我长讴。法曲乍聆「梅花落」，名泉又报「鱼眼浮」。但耽雅乐与香茗，何须佳酿共珍馐。君不见赵嘏有句艳今古，长笛横吹倚画楼。又不见卢仝作经细评骘，七碗风生百虑休。清音美荈各痂嗜，骚人适意何知愁。我非骚人多坎壈，生平十事九烦忧。秋前约侣游榕省，遍海鲸鲵迭闻警。况当海氛迭闻警，积闷萦胸劳引领。空有低昂七尺躯，才劣终军敢请缨。自从游兴动中来，意马心猿常驰骋。今日登临怀抱开，高天迥地任徘徊。归时笑傲闺中友，聊当乘风破浪回。
同友人迷途，夜宿山家，吟诗以记
作者：林占梅
朝代：清
体裁：古风

乘兴探灵峦，山穷天已夕。苍茫烟云合，行径渺无迹。本非姓丁人，那得冲霄翮。又非鹅笼生，家具口中积。游侣三五辈，束手正无策。忽闻犬吠声，知有隐者宅。联襼相追寻，茅茨露岩隙。举目共翘观，风景足幽僻。门藉芦帘遮，屋有槿篱隔。一扣幽扉开，主人称莫逆。案上列琴书，窗前植松柏。截竹架檐端，烹茶分泉脉。留我抵足眠，藤床可安席。自言栖岩阿，不类车尘迫。安居数十年，优悠无恐吓。妄念永不生，心閒身乃适。兴到读「黄庭」，饥来煮白石。扫地静焚香，内和外安息。颐养乐天真，奚烦求玉液。不闻先达言，「光阴如过客」。何必自羁鞿，此心为形役。叹我落尘网，举步天地窄。人耐幽寂难，我求不可获。贱者虽自贱，南面不与易。天明辞主人，恋恋怀难释。临别订后期，重来觅欢怿。指点山下途，所经如别辟。回顾幽人居，巑岏皆峭壁。
同友人迷途，夜宿山家，吟诗以记
作者：林占梅
朝代：清

乘兴探灵峦，山穷天已夕。苍茫烟云合，行径渺无迹。本非姓丁人，那得冲霄翮。又非鹅笼生，家具口中积。游侣三五辈，束手正无策。忽闻犬吠声，知有隐者宅。联襼相追寻，茅茨露岩隙。举目共翘观，风景足幽僻。门藉芦帘遮，屋有槿篱隔。一扣幽扉开，主人称莫逆。案上列琴书，窗前植松柏。截竹架檐端，烹茶分泉脉。留我抵足眠，藤床可安席。自言栖岩阿，不类车尘迫。安居数十年，优悠无恐嚇。妄念永不生，心閒身乃适。兴到读「黄庭」，饥来煮白石。扫地静焚香，内和外安息。颐养乐天真，奚烦求玉液。不闻先达言，「光阴如过客」。何必自羁鞿，此心为形役。叹我落尘网，举步天地窄。人耐幽寂难，我求不可获。贱者虽自贱，南面不与易。天明辞主人，恋恋怀难释。临别订后期，重来觅欢怿。指点山下途，所经如别辟。回顾幽人居，巑岏皆峭壁。
同籋云先生园池夜步，即景分韵
作者：林占梅
朝代：清

秋斋寂坐无情趣，聊向小园同散步。夜色朦胧薄雾漫，箫声断续凉风度。池边萤误水中星，芦际花疑沙上鹭。吟罢新诗漏欲终，半规斜月悬汀树。
后垄道中晓发作
作者：林占梅
朝代：清

旅夜不成眠，棂风吹败纸。驾言向中途，町蹊随迤逦。孤月憩岩巅，遥山潜雾里。村鸡听三号，舆夫行五里。曙色犹朦胧，道旁暂休止。星影辨前林，滩声知近水。临流掬月光，一漱凉侵齿。欲下舆舆眠，吟情时复起。
后垄道中，小憩佃屋
作者：林占梅
朝代：清

归途风景暮，放步爱康庄。落日红溪树，奔涛白野航。酒旗招客兴，村笛断人肠。待渡沙滩上，柴门已在望。
呈台澎道徐树人廉访四首
作者：林占梅
朝代：清

价留鸾掖有文章，此日旌旄镇海疆。众望巍巍崇鲁殿，舆情历历数甘棠。培才不惜金针度，选士频操玉尺量。喜看公门桃李树，秋来并作桂花香。黄初七子仰前基，廿载廉勤受特知。讲学堂高施绛帐，宣威部肃拥朱旗。人瞻北斗钦风度，我向龙门愧品题。最羡联辉花萼贵，阿连并侍凤皇池。辞章、经术两超然，海内闻风亦有年。文信豚鱼韩子檄，恩赒粟麦范公船。东南任重屏藩寄，教化功深礼乐宣。愧我驽骀无报处，惟将椿树祝青天。听讼堂闲可设罗，遂教僻壤遍弦歌。良筹既殛螳当毂，善政曾闻虎渡河。弼教以刑持己重，无心之德感人多。滔滔世泽如沧海，会见庭槐百尺过。
呈台澎道徐树人廉访四首·其一
作者：林占梅
朝代：清

价留鸾掖有文章，此日旌旄镇海疆。众望巍巍崇鲁殿，舆情历历数甘棠。培才不惜金针度，选士频操玉尺量。喜看公门桃李树，秋来并作桂花香。
呈台澎道徐树人廉访四首·其三
作者：林占梅
朝代：清

辞章、经术两超然，海内闻风亦有年。文信豚鱼韩子檄，恩赒粟麦范公船。东南任重屏藩寄，教化功深礼乐宣。愧我驽骀无报处，惟将椿树祝青天。
呈台澎道徐树人廉访四首·其二
作者：林占梅
朝代：清

黄初七子仰前基，廿载廉勤受特知。讲学堂高施绛帐，宣威部肃拥朱旗。人瞻北斗钦风度，我向龙门愧品题。最羡联辉花萼贵，阿连并侍凤皇池。
呈台澎道徐树人廉访四首·其四
作者：林占梅
朝代：清

听讼堂闲可设罗，遂教僻壤遍弦歌。良筹既殛螳当毂，善政曾闻虎渡河。弼教以刑持己重，无心之德感人多。滔滔世泽如沧海，会见庭槐百尺过。
周子玉部曹军务告竣后告归榕省，送别二首
作者：林占梅
朝代：清

处事交人出自然，姿神慷爽致翩翩。胸中兵甲希前哲，海外经纶继昔贤。子骏来途随降福，班生归路俨登仙。襜帷已历台疆遍，载道芳名到处传。才经聚首顿离群，执手踌躇袂忍分。子比晋卿真似日，我如吏部愿为云。才情契重诚知己，道谊交深独有君。飞鹭亭前惆怅甚，何时剪烛再论文。
周子玉部曹军务告竣后告归榕省，送别二首·其一
作者：林占梅
朝代：清

处事交人出自然，姿神慷爽致翩翩。胸中兵甲希前哲，海外经纶继昔贤。子骏来途随降福，班生归路俨登仙。襜帷已历台疆遍，载道芳名到处传。
周子玉部曹军务告竣后告归榕省，送别二首·其二
作者：林占梅
朝代：清

才经聚首顿离群，执手踌躇袂忍分。子比晋卿真似日，我如吏部愿为云。才情契重诚知己，道谊交深独有君。飞鹭亭前惆怅甚，何时剪烛再论文。
咏三貂岭
作者：林占梅
朝代：清

叠壑重岩百状呈，淡、兰于此判疆城。山深路自云中出，岭峻人从树杪行。夹道花从风里馥，悬空水带石头鸣。嵯峨几欲登天似，浓霭还多扑面生。
咏金银山
作者：林占梅
朝代：清

长挂柴门短络篱，生成活计藉扶持。记名何事黄兼白，富贵骄人更可嗤。
咸水港归途口号
作者：林占梅
朝代：清

乾坤俄顷幻，明晦霎时中。日色当头没，涛声裂耳雄。冻云凝一水，寒雨滞层空。行客龙钟甚，迟迟似老翁。
哭吟村弟
作者：林占梅
朝代：清

骨肉凋残祚已衰，雁行中断更伤悲。九原相见方知父，一病难延为忌医。踽踽吾身嗟独在，茫茫天道苦无知。聪明福命兼原少，夭折翻嫌汝不痴。
哭彭逊兰师
作者：林占梅
朝代：清

治任归去后，空忆幔亭晨。毕世雄谈爽，平生率性真。明经经学博，作赋赋编新。笔阵降多士，书香继有人。及门谁立雪，入室我书绅。已圮灵光殿，难扶大雅轮。徒然称沆瀣，竟敢诩荀陈。赙奠余孤往，能禁泪满巾。
哭曾籋云先生·其一
作者：林占梅
朝代：清

命宫磨蠍因儒冠，入地应知瞑目难。弟子招魂悲宋玉，才人落第痛方千。一生潦倒愁拚酒，两字「清高」定盖冠。海内知音今有几，伤心不忍抱琴弹。
哭曾籋云先生·其二
作者：林占梅
朝代：清

襟怀卓荦步蹁跹，文酒相陪二十年。下笔千言词亹亹，撑肠万卷腹便便。交情韩、孟能居左，才藻何、刘肯让先。为检遗珠寿梨枣，九泉如觉料怡然。
哭琼州教授印初师
作者：林占梅
朝代：清

京邸从游道谊长，遥闻恶耗倍心伤。平生有累惭高足，此劫无辜更断肠。冷宦家风性朴素，硕儒学术本循良。可怜垂老还乡日，嚼齿含糊为国殇。
哭黄伟山内兄
作者：林占梅
朝代：清

世事沧桑叹不常，死生大矣岂徒伤。酒垆感慨怀中散，琴曲凄凉泣孟尝。念旧重挥今日泪，招魂几断故人肠。素车白马何由达，营奠空持一瓣香。閒座寒毡叹也无，樽中常满不愁沽。死生有命偏怜汝，休戚关情素悉吾。设帐生徒多就马，连床兄弟久方苏。他时处仲如相遇，惟见黄公旧酒炉。
哭黄伟山内兄·其一
作者：林占梅
朝代：清

世事沧桑叹不常，死生大矣岂徒伤。酒垆感慨怀中散，琴曲凄凉泣孟尝。念旧重挥今日泪，招魂几断故人肠。素车白马何由达，营奠空持一瓣香。
哭黄伟山内兄·其二
作者：林占梅
朝代：清

閒座寒毡叹也无，樽中常满不愁沽。死生有命偏怜汝，休戚关情素悉吾。设帐生徒多就马，连床兄弟久方苏。他时处仲如相遇，惟见黄公旧酒炉。
四十初度感赋
作者：林占梅
朝代：清

桑弧蓬矢志空存，霜雪惊看两鬓痕。手板懒持销宦兴，头衔宠赐感君恩。性情自觉难谐俗，身世惟宜老灌园。四十华年弹指过，蹉跎如此复何言。
回叠前韵
作者：林占梅
朝代：清

跣足登■确，支颐对孱颜。竹间暗水咽，岩际栖云閒。花气袭幽壑，岚光生远山。少文应识此，胜处相追攀。
因公自后垄归，行高崖上，感怀口号
作者：林占梅
朝代：清

遥遥天水渺茫间，长啸登临意觉閒。世事无常如白浪，交情不改只青山。烽烟日炽频闻警，原野秋清独往还。每叹涛斜军误举，匡时无术反投艰。
团练
作者：林占梅
朝代：清

义旗高建奋先声，唇齿相依共结营。自许孤忠能报国，还期众志果成城。连乡各为身家计，协力原推子弟兵。守望祗期吾圉固，瞬看渡海有飞旌。
园中木兰盛开，偶题一绝
作者：林占梅
朝代：清

绿叶扶疏势复斜，馣馣扑鼻气无涯。遥看错道如来粟，满树黄金缀桂花。
园居早起
作者：林占梅
朝代：清

园居侵晓起，寂历似郊坰。鱼跃池萍破，鸦翻竹露零。宿云屯远岫，初日上东亭。行过蔷薇架，花风拂面馨。
园楼偶兴
作者：林占梅
朝代：清

竹外斜阳映碧流，午前雨过绿阴稠。花飞著网蛛惊攫，树影侵潭鸟误投。万物静观多妙趣，半生守拙懒深谋。曲栏倚遍天将晚，自放湘帘下小楼。
地震歌
作者：林占梅
朝代：清

天朗气清日亭午，閒吟散食步廊庑。耳根彷佛隐雷鸣，又似波涛风激怒。涛声乍过心犹疑，忽诧栋梁能动移。顷刻金甑相倾碎，霎时身体若笼筛。厩马嘶蹶犬狂吠，智者猝然亦愚昧。悲风惨惨日无光，霎尔晴空成昼晦。扶老携幼出门走，忙忙真似丧家狗。更有楼居最动摇，欲下不得心急焦。心急势危肝胆碎，失足一堕魂难招。蚁走热锅方寸乱，两脚圈豚绳索绊。窘逼转愁门户狭，攀援不觉窗棂断。如逢虎狼如触蠍，形神惝恍魂飞越。偷眼视之但溟茫，满耳声闻唯窸窣。千家万家齐屏息，大儿小儿多避匿。少选声停地始平，相顾人人成土色。地平踏稳相欣告，众口一时同喧噪。老者无策少者疑，从此夜眠心不怡。东南虽缺地无缝，岂有妖物簧鼓之。自是乾坤气吞吐，世人那得知其故。幸哉淡水尚安全，可怜嘉、彰成墟墓。试问既震何重轻，消息茫茫归劫数。长歌赋罢心转愁，惊魂未定笔亦柔。此情回首不堪忆，此身犹自随沉浮。安得长房缩地法，居吾乐土免烦忧。
夏初以来，四境不靖，园中花事就芜。届残腊，始报安堵。爰修小园，招诸韵士雅集，各有佳作。予忝主位，乃强颜续成五排一首
作者：林占梅
朝代：清

鼙鼓声才歇，园林兴欲颠。百忧宽此日，三揖进群贤。圃晚犹存菊，池空已谢莲。老梅争腊放，弱柳待春眠。诗社供金佛，花瓢养水仙。堂虚陈古器，几净列琼筵。绿酿葡萄熟，红包橘柚鲜。㽐㽑尝异果，潋滟挹流泉。茶沸铜瓶火，香浮宝鼎烟。音清琴互抚，景好韵同联。剧饮应中圣，幽思定入禅。囊收昌谷句，墨洒薛涛笺。东阁吟堪继，西园宴并传。云龙常契合，岁月任催迁。豪气欣长夜，高谈达晓天。酒阑灯灺后，馀趣尚悠然。
夏初以来，四境不靖，园中花事就芜。届残腊，始报安堵。爰修小园，招诸韵士雅集，各有佳作。予忝主位，乃强颜续成五排一首
作者：林占梅
朝代：清
体裁：五言排律

鼙鼓声才歇，园林兴欲颠。百忧宽此日，三揖进群贤。圃晚犹存菊，池空已谢莲。老梅争腊放，弱柳待春眠。诗社供金佛，花瓢养水仙。堂虚陈古器，几净列琼筵。绿酿葡萄熟，红包橘柚鲜。馦㽑尝异果，潋滟挹流泉。茶沸铜瓶火，香浮宝鼎烟。音清琴互抚，景好韵同联。剧饮应中圣，幽思定入禅。囊收昌谷句，墨洒薛涛笺。东阁吟堪继，西园宴并传。云龙常契合，岁月任催迁。豪气欣长夜，高谈达晓天。酒阑灯灺后，馀趣尚悠然。
夜不成寐，作此自遣
作者：林占梅
朝代：清

儿时游冶废陈编，樗栎材微黯自怜。谋利无心云出岫，思亲有泪涧渚泉。理难胜数徒憎命，事不如人敢怨天。除却琴樽陶写外，得来灵药只酣眠。庭树更深薄雾笼，荧荧灯火小窗红。书因烦燥温难熟，诗到穷愁写易工。寂坐时闻鸡腷膊，孤琴迭倚槛西东。无端壮岁干云气，并作离情感断蓬。
夜不成寐，作此自遣·其一
作者：林占梅
朝代：清

儿时游冶废陈编，樗栎材微黯自怜。谋利无心云出岫，思亲有泪涧渚泉。理难胜数徒憎命，事不如人敢怨天。除却琴樽陶写外，得来灵药只酣眠。
夜不成寐，作此自遣·其二
作者：林占梅
朝代：清

庭树更深薄雾笼，荧荧灯火小窗红。书因烦燥温难熟，诗到穷愁写易工。寂坐时闻鸡腷膊，孤琴迭倚槛西东。无端壮岁干云气，并作离情感断蓬。
夜卧有感
作者：林占梅
朝代：清

掠地垂帘合复开，残香一缕恋琴台。阶前蟋蟀悲花落，槛外芭蕉报雨来。凉夜易生秋士感，雄心未敢壮年灰。妖氛频听延湖汉，戢乱谁为颇、牧材。
夜同戴芝轩煮茗弹琴即事
作者：林占梅
朝代：清

小阁绝纤埃，岩隈际水隈。池波清浴月，林鹤老巡梅。茶煮团名雀，琴弹曲作雷。戴逵高兴在，良夜喜同陪。
夜宿斗案棚庄
作者：林占梅
朝代：清

狺狺吠犬惊人起，哑哑啼乌绕树重。堠卒频敲穷巷柝，山魈乱撞破楼钟。风行老屋寒泉吼，月暗空林宿务浓。唤醒仆夫聊伴胆，天明神思尚憧憧。
夜宿栖云岩
作者：林占梅
朝代：清

崱屴山门外，穿林一径分。虫声春暖闹，竹露夜深闻。水际沉孤月，松巅带片云。禅堂清课早，香气遍氤氲。
夜宿清水岩僧舍
作者：林占梅
朝代：清

幽区秋色晚，日夕倍生凉。地险山多石，林疏叶落霜。寒泉分细濑，明月碎流光。鹤梦危松稳，？声峭壁藏。烟霞□道侣，钟磬答禅堂。老衲元谈奥，沙弥夜课长。烛销莲漏水，茶沸竹炉香。饭罢同趺坐，蒲团睡味良。
夜宿清水岩僧舍
作者：林占梅
朝代：清
体裁：五言排律

幽区秋色晚，日夕倍生凉。地险山多石，林疏叶落霜。寒泉分细濑，明月碎流光。鹤梦危松稳，�声峭壁藏。烟霞□道侣，钟磬答禅堂。老衲元谈奥，沙弥夜课长。烛销莲漏水，茶沸竹炉香。饭罢同趺坐，蒲团睡味良。
夜宿清水岩僧舍
作者：林占梅
朝代：清

空岩秋气爽，日夕倍生凉。石峭山弥险，霜高叶已黄。涧寒泉激响，林密月沉光。閒鹤巢松稳，灵猿向洞藏。烟霞开胜境，香火辟禅堂。老衲知持偈，游人亦裹粮。相逢缘共结，留宿趣尤长。饭罢同趺坐，蒲团睡味良。
夜宿观音山
作者：林占梅
朝代：清

秋色苍茫黯远岑，乱山匼匝白云深。雁传寒信月千里，鸦咽啼声霜半林。远浦帆樯烟隐隐，下方钟鼓夜沉沉。幽香闻道生空谷，欲谱猗兰一曲琴。
夜秋山寺即事
作者：林占梅
朝代：清

共话欣秋爽，禅扃夜静时。溪风催煮茗，松月瞰弹棋。坐久流萤集，声高宿鸟移。露华浓似水，冷气觉侵肌。
夜话
作者：林占梅
朝代：清

南斗模糊北斗辉，凝寒夜气渐侵衣。声高鶗鴃知霜重，香减狻猊觉火微。共话不嫌更漏永，閒居尤喜俗情稀。除将山水琴书兴，日日潜园自掩扉。
夜醒有感
作者：林占梅
朝代：清

烛影摇红月影低，唾壶击缺气如霓。丁年壮志空弹铗，午夜雄怀数舞鸡。未得请缨狂寇系，何期磨盾捷音题。关中转饷今非易，功狗功人自可稽。
大屯顶登眺
作者：林占梅
朝代：清

飘渺雄观一望收，遥遥岛屿浪中浮。看山兴适行无定，困雨心烦醉即休。云影日移岩穴暝，涛声夜吼海门秋。从今诗骨添雄健，胜卧元龙百尺楼。
大甲土堡失守，贼势将欲北趋，义勇力战攻复之，扼溪而军，堑城始能安堵。闻捷喜赋
作者：林占梅
朝代：清

一军血战扼咽喉，贼势终难犯上游。坚壁气能通鹿港，扼溪界似划鸿沟。四郊义旅兴传檄，千里兵机决运筹。瞬见鲸鲵就诛戮，酒□大笑看吴钩。
大雨飓夜宿官道小楼
作者：林占梅
朝代：清

危楼摇曳入云高，六月寒生范叔袍。雨阵射窗同劲弩，风威撼屋肖狂涛。乾坤若磨随旋转，草木皆兵听怒号。彻夜惊魂凭酒压，诗成耳热兴犹豪。
奉命办理团练，冒暑赴郡感作
作者：林占梅
朝代：清

一片旌旗事远程，櫜鞬日日向南行。迢迢远道征鞭急，赫赫炎空火伞擎。移筏敢辞泸水热，登陴长望瘴烟平。不因豺虎纷当道，盛夏何烦统甲兵。
奉答树人师复用送别
作者：林占梅
朝代：清

平生遭际话辛酸，感遇如公意一宽。不孝原知无后大，厚施惟愧报恩难。育麟方妙青囊贮，舞凤书珍墨宝看。最是关情同骨肉，此行洵不负瞻韩。箫鼓嗷嘈士庶喧，苦留无计共攀辕。推袁志切门墙远，说项情殷奖誉繁。未得黄金摹贾岛，聊思彩线绣平原。乡愚此后空翘切，不复慈云护覆盆。
奉答树人师复用送别·其一
作者：林占梅
朝代：清

平生遭际话辛酸，感遇如公意一宽。不孝原知无后大，厚施惟愧报恩难。育麟方妙青囊贮，舞凤书珍墨宝看。最是关情同骨肉，此行洵不负瞻韩。
奉答树人师复用送别·其二
作者：林占梅
朝代：清

箫鼓嗷嘈士庶喧，苦留无计共攀辕。推袁志切门墙远，说项情殷奖誉繁。未得黄金摹贾岛，聊思彩线绣平原。乡愚此后空翘切，不复慈云护覆盆。
学圃
作者：林占梅
朝代：清

薙草诛茅地数弓，连町茅栗郁葱葱。挽车劳勚徒思妇，作约殷勤每课童。鸦嘴泥黏朝雨后，鸭头水挹晚塘中。从来机事生机械，抱瓮犹存上古风。闭门种菜当生涯，戴月锄云趣益赊。方宅阴浓陶令柳，平畦绿蔓邵侯瓜。引泉堤外培菰首，插棘篱边护笋芽。不是西南城一角，客来错认作山家。
学圃·其一
作者：林占梅
朝代：清

薙草诛茅地数弓，连町茅栗郁葱葱。挽车劳勚徒思妇，作约殷勤每课童。鸦嘴泥黏朝雨后，鸭头水挹晚塘中。从来机事生机械，抱瓮犹存上古风。
学圃·其二
作者：林占梅
朝代：清

闭门种菜当生涯，戴月锄云趣益赊。方宅阴浓陶令柳，平畦绿蔓邵侯瓜。引泉堤外培菰首，插棘篱边护笋芽。不是西南城一角，客来错认作山家。
官渡港暮望即景
作者：林占梅
朝代：清

幽阒沙原里，渔家结屋栖。潮平桥脚短，汐退港喉低。牡蛎粘船腹，旋螺贴蟹脐。一村风景胜，绿柳护长堤。荡桨喧童稚，渔家乐趣生。帆疏如网漏，船小类瓢轻。岩树苏秋雨，溪霞熨晚晴。行吟归故缓，落日扣柴荆。
官渡港暮望即景·其一
作者：林占梅
朝代：清

幽阒沙原里，渔家结屋栖。潮平桥脚短，汐退港喉低。牡蛎粘船腹，旋螺贴蟹脐。一村风景胜，绿柳护长堤。
官渡港暮望即景·其二
作者：林占梅
朝代：清

荡桨喧童稚，渔家乐趣生。帆疏如网漏，船小类瓢轻。岩树苏秋雨，溪霞熨晚晴。行吟归故缓，落日扣柴荆。
官渡舟夜
作者：林占梅
朝代：清

涧云衔日孤鸟度，欲落未落天已暮。何来耳畔橹摇声，烟水苍茫不知处。
官渡舟行
作者：林占梅
朝代：清

十里平波碧似油，一帆风好送轻舟。悠然独倚篷窗望，贪看青山不掉头。
官渡门两傍极似严子陵栖隐处
作者：林占梅
朝代：清

岸上几家还竹屋，溪边无数钓鱼舟。俨然七里泷中过，两面青山夹水流。
客有自程乡来，云黄香铁先生已殁于江右抚州任内。惊悼之馀，作长歌哭之
作者：林占梅
朝代：清

香铁先生我岳伯，读书万卷长为客。囊中杰句天无功，笔下颠书风借力。文章立缀咄嗟间，纷纷馀子无颜色。尝闻生长自吴中，姿神潇洒多其风。十六归乡应童试，玉树翩翩众誉同。生花不律三峡泻，如锥脱颖惊文宗。谓折桂枝如拾芥，烧尾龙门嗟屡败。日向长潭事啸游，岩花社酒亦称快。五羊城里中副车，落寞频年意不如。鸿文只作成均贡，从此才名竞应徐。例同过夏三冬贮，京兆贤书欣得举。南官报罢陆庄荒，欲去仍留同首鼠。可怜一第费经营，昔日黄童已得名。诙谐能动公卿色，诗句曾传粉黛情。万卷雕龙吟律细，一閒挥麈论衡精。到处逢迎珠履趿，诸侯宾客幕中入。宰相堂前许纵谈，将军麾下容长揖。晚筵客散独留髡，入座重闻丝竹急。倦还遽授一官归，廿载潮阳列绛帏。皋比复设韩山院，春官桃李成芳菲。天下广文官独冷，先生裘马何轻肥。天下广文饭不足，先生黍稷满囷围。先生平生嗜侠义，当仁强项无趋避。京邸归来见末由，询公行止感公谊。诗篇自昔鸡林通，题名处处碧纱笼。郑虔事业子云札，杜牧情怀短簿容。天性由来好诗酒，讽咏杯铛不离口。四集诗编「读白华」，一区寓室名「香韭」。丹青尝画醉禅图，高耸吟肩复露肘。蒲团箕踞赤双趺，笥腹便便光秃首。一浮三白作鲸吞，掌上瘿瓢大若斗。天花醉里落缤纷，神女维摩互缠纠。白鹤朱霞幻合离，龙象争拿狮子吼。嘻笑怒骂皆文章，狡狯中间戒律守。诗佛同登弥勒龛，智珠一串菩提手。兴豪走马章台街，折得春风两枝柳。诗人少达而多穷，挥霍如公复何有。晚年需次向豫章，蜡屐庐山再徜徉。抚州司马青衫客，又作黄粱梦一场。巫阳促赴修文召，遗金难买返魂香。鄙人本是公家婿，蒙公一见垂青睇。海外瞻韩益壮心，何期此日已集逝。知己不闻胜感恩，天涯哭当寝门例。太息桃夭古渡头，萧寥最是铁耕楼。抱琴鼓罢平陵曲，七条弦上一时愁。年来春日下黄路，唯有桃花逐水流。
家翔秋茂才以为「兄」字难次，复叠前韵戏成
作者：林占梅
朝代：清

陡峭巉岩骨相呈，苔纹如绣倍生情。倘投浅水心相契，为漱流泉势不平。解酒能醒沉湎客，点金随化孔方兄。可人自有天真在，讵藉神工鬼斧成。
宿内湖祖师岩
作者：林占梅
朝代：清

道人栖隐处，高在白云端。竹露滴清籁，松涛生暮寒。灵猿眠石洞，老鹤守香坛。夜静来明月，瑶琴独自弹。
宿大坪庄
作者：林占梅
朝代：清

山村休息早，落日掩荆扉。吠犬穿篱过，流萤绕砌飞。林烟看羃䍥，野火辨依稀。独坐欢情少，孤吟逸趣违。月昏迷远树，露重湿单衣。吩咐行厨设，朝晴蹋翠微。
宿大坪庄，夜半风雨骤至，走笔率记
作者：林占梅
朝代：清

迢迢仆马西南出，行到山庄刚落日。绕屋更无竹与松，满园惟有芋和栗。缭垣独舍鲜邻居，上下数间皆斗室。除尘解橐理明灯，始馀隙地堪容膝。芦帘草阁壁泥涂，竹榻槿篱户蓬荜。村中夜静绝更筹，床下秋深鸣蟋蟀。频频转侧梦难成，惝恍中心如有失。忽听阶前飞雨骤，重闻屋角迅雷疾。狂涛汹涌势澎訇，万马争奔声怒叱。排山倒海震撼来，四体摇摇心胆慄。照户方惊熌电光，破窗更讶飓风䬆。此时枕簟一齐冰，陋屋难将风窦窒。拥衾不敢偶伸头，满屋昏昏黑如漆。可怜旅舍本凄凉，那堪风雨增萧瑟。
宿大坪林祖师庵
作者：林占梅
朝代：清

禅堂真寂静，小坐惬幽情。林密泉声隐，花深夜气清。窥琴松月下，扇茗竹风迎。我欲诛茅住，岩边构两楹。
宿摆接山家
作者：林占梅
朝代：清

胜地客楼宿，烟峦快入眸。秋深山月冷，夜静石泉幽。引水通茶室，携琴上竹楼。悠悠「三弄」罢，檐际白云浮。
宿清水岩题壁
作者：林占梅
朝代：清

野寺虽萧瑟，禅房结构精。清泉流月出，疏磬逐云行。地僻人踪断，松高鹤梦清。何时脱尘网，居此息劳生。
宿芝兰庄
作者：林占梅
朝代：清

怪树悬崖秃，飞泉挂壁长。墙低山瞰屋，帘浅月登床。竹籁寂清梦，兰风飘晚香。幽居何必广，即此是仙乡。
宿苑里村
作者：林占梅
朝代：清

狼籍残骸痛未收，荒凉满目起悲愁。迷人旱魃巢墟墓，拜月妖狐顶髑髅。黝黝荒林晴亦暝，萧萧衰草夏如秋。夜深隔岸燐光闪，知是魂从旷野游。
寄怀内兄伟山孝廉
作者：林占梅
朝代：清

京华昔共鲤庭趋，廿载交真谊李、卢。时誉足当真绣虎，父书能读即家驹。多文莫道身非富，大智由来貌若愚。未稔伯伦卮酒兴，沉酣得似往年无。
寄怀周子玉部郎
作者：林占梅
朝代：清

西泠名士周公瑾，书船画舫终难隐。乍观才略著遐荒，草有声华传禁近。崇山大老最怜才，名流物色从尘埃。裴相新道崔湜坐，狐公东阁玉溪陪。羡君才气本横逸，纵论雄谈常扪虱。撑肠富有五车书，运腕力扶一枝笔。是时我师正朝天，携往长安看画日。典册曾希司马工，驰书更羡枚皋疾。驱车复出皇都门，馀子纷纷安足论。克日笋舆指闽峤，绿榕阴接荔阴繁。繁阴中有越王宅，诸侯幕内为宾客。乌石山前春酒醲，江瑶、荔子日三百。剑池玉尺瓣香亭，昌谷囊中多古迹。终朝据案惜分阴，论衡拟就平南策。是时海外屡徵兵，台疆鼠子犹纵横。如君韬略本兼著，壮怀正合请长缨。乘风一夕破鲸雾，瞬息三山渺回顾。半肩行李竹城来，相携一笑浑如故。臭味芝兰意气投，当筵借箸为筹布。述安廉访我召公，谓予一臂堪相助。君也赏识□倍拳，有心携我上凌烟。平生气概重然诺，请君且著祖生鞭。椎牛誓众向南发，马蹄风疾无留连。一旦闻予到尺咫，联营将弁皆欢喜。已教大师待留餐，更贺监军迎倒屣。谋定同君虎穴探，执殳竟向前矛徙。葭投一战逆魂飞，当道老熊立披靡。积年天堑一宵平，奔鼠么魔若狼豕。彰邑城头羽扉挥，东北西南尽解围。连镳固欲台南去，转饷无方乃告归。归时日日思良友，琢句论文数欧九。君虽隔地自同情，说项推袁不离口。频闻画策中机宜，歼厥巨魁灭群丑。迩日欣看入告章，颜色腰间悬紫绶。何时返旆竹城来，蓬门端得为君开。杨柳画桥并钓艇，梅花书屋啸吟台。吟台幽处琴樽设，十日平原肠更热。长啸高歌召鬼神，案上铜壶扣欲缺。眼前世事任况净，何暇与人争论列。我有心愿人不知，所愿无妨为君说。随君一棹入榕城，陪向程门同立雪。
寄怀榕城陈连峰广文
作者：林占梅
朝代：清

每从海上望高嵩，十载无由诉别衷。侠气干云敦旧雨，贤声贯耳播春风。星因德聚同时出，楼比名高百尺雄。翘首渊源深景仰，赏心何但企丝桐。
寄感
作者：林占梅
朝代：清

茫茫人海久浮沉，两鬓萧疏百感侵。献策无才宜潦倒，耽诗有癖自呻吟。斩魔剑钝情难断，结客囊空累更深。安得携樽招隐侣，相将把臂入嵇林。
寒夜楼前对月
作者：林占梅
朝代：清

月华如水中庭洁，寒风扫面肤欲裂。危楼立久悄无言，绕树啼乌听悲切。此时却忆黄叔度，广文先生寒更绝。体孱已肖卫玠形，病亟复呕周瑜血。可怜酒债负寻常，贫病交侵愁郁结。愧我年来遭轗轲，范舟难补曼卿缺。那堪屡接阿连书，已知委倾将摧折。呼癸频频似燃眉，笔墨惨淡如呜咽。与君至戚同李、卢，重洋遥阻肠空热。此际遥知馆已捐，哭望天涯奠空设。翘首寒空洒泪多，凉月侵人比冰雪。
寒夜痛怀伟山内兄
作者：林占梅
朝代：清

凄凄风雨逼宵寒，愁绪缠绵梦未安。但觉眼前知己少，可怜世上作人难。六年阔别空通柬，一旦长离竟盖棺。魂隔重洋招未得，「楚骚」歌罢泪频弹。
寒灯夜雨，独坐有感。赋成七首，以述懑怀
作者：林占梅
朝代：清

人心叵测此时多，汎爱难施可奈何。坡为滥交冤狱累，乐原无咎谤书苛。几回往事诚堪叹，半世虚名未易磨。月旦有评公道在，含沙射影莫为魔。人事年来叹不常，集枯集菀幻沧桑。持身拟作三烧玉，阅世应同百鍊钢。学问益人休自足，功名随分莫徒忙。于今只学陶贞白，上下楼高寄隐刚。半壁纵横遍虎豺，北来音耗听多乖。螳螂讵信能当毂，虺蜴无端起祸阶。嚼齿空存吞贼气，拊膺难遂报君怀。可怜数郡遭荼毒，血肉为泥骨作柴。军中安得奋空拳，敌势猖狂壁垒坚。争战年深稀露布，相持日久合屯田。献谋岂少徐洪客，抗节谁为鲁仲连。愧我昂藏身七尺，渡江未敢著先鞭。国计艰难帑藏倾，一波甫息一波生。牢骚诗有伤时语，忧愤歌多变徵声。惟有痴顽蠲未了，尚馀垒块叹难平。自嗟身世同狼狈，薪米营谋亦屡更。从来泥古病难瘳，千载涛斜话柄留。报国文章成下策，勤王武略见高谋。关中转饷功多矣，海外徵粮事就不。但有萧公经济在，酬庸差不愧封侯。碌碌尘中少赏音，此生风骨自崎嵚。迎人肯作宣明面，谋国当如汲黯心。但得山中长啸傲，何能泽畔免讴吟。知几自古惟明哲，事到非常岂易任。
寒灯夜雨，独坐有感。赋成七首，以述懑怀·其一
作者：林占梅
朝代：清

人心叵测此时多，汎爱难施可奈何。坡为滥交冤狱累，乐原无咎谤书苛。几回往事诚堪叹，半世虚名未易磨。月旦有评公道在，含沙射影莫为魔。
寒灯夜雨，独坐有感。赋成七首，以述懑怀·其七
作者：林占梅
朝代：清

碌碌尘中少赏音，此生风骨自崎嵚。迎人肯作宣明面，谋国当如汲黯心。但得山中长啸傲，何能泽畔免讴吟。知几自古惟明哲，事到非常岂易任。
寒灯夜雨，独坐有感。赋成七首，以述懑怀·其三
作者：林占梅
朝代：清

半壁纵横遍虎豺，北来音耗听多乖。螳螂讵信能当毂，虺蜴无端起祸阶。嚼齿空存吞贼气，拊膺难遂报君怀。可怜数郡遭荼毒，血肉为泥骨作柴。
寒灯夜雨，独坐有感。赋成七首，以述懑怀·其二
作者：林占梅
朝代：清

人事年来叹不常，集枯集菀幻沧桑。持身拟作三烧玉，阅世应同百鍊钢。学问益人休自足，功名随分莫徒忙。于今只学陶贞白，上下楼高寄隐刚。
寒灯夜雨，独坐有感。赋成七首，以述懑怀·其五
作者：林占梅
朝代：清

国计艰难帑藏倾，一波甫息一波生。牢骚诗有伤时语，忧愤歌多变徵声。惟有痴顽蠲未了，尚馀垒块叹难平。自嗟身世同狼狈，薪米营谋亦屡更。
寒灯夜雨，独坐有感。赋成七首，以述懑怀·其六
作者：林占梅
朝代：清

从来泥古病难瘳，千载涛斜话柄留。报国文章成下策，勤王武略见高谋。关中转饷功多矣，海外徵粮事就不。但有萧公经济在，酬庸差不愧封侯。
寒灯夜雨，独坐有感。赋成七首，以述懑怀·其四
作者：林占梅
朝代：清

军中安得奋空拳，敌势猖狂壁垒坚。争战年深稀露布，相持日久合屯田。献谋岂少徐洪客，抗节谁为鲁仲连。愧我昂藏身七尺，渡江未敢著先鞭。
寿芷亭大姻翁七十
作者：林占梅
朝代：清

祥光纠缦拥门眉，富贵双兼寿考垂。风度曲江瞻气概，精神潞国仰丰姿。地仙有福善清享，天爵尤全端始基。更羡传经能继美，弹冠早到凤凰池。苍颜白发眼方瞳，到处争看矍铄翁。班列文鹓翎本翠，健如老鹤顶新红。诗书裕后传山左，甲第开先冠海东。我亦荣施誇梓里，蒹葭叨倚玉兰丛。圣谟七十许悬车，况著斑衣早遂初。万石君多贤子弟，二疏老更惠乡闾。阴浓桃李新培渥，代盛簪缨厚泽馀。自是传薪好家世，皋比位重共称誉。在弧耿耿见星躔，门第端卿仰望先。百亩园居名「北郭」，七旬觞庆际中天。幔亭宴喜今朝设，海屋筹看比岁添。从此灵椿增秀茂，九如长愿祝年年。
寿芷亭大姻翁七十·其一
作者：林占梅
朝代：清

祥光纠缦拥门眉，富贵双兼寿考垂。风度曲江瞻气概，精神潞国仰丰姿。地仙有福善清享，天爵尤全端始基。更羡传经能继美，弹冠早到凤凰池。
寿芷亭大姻翁七十·其三
作者：林占梅
朝代：清

圣谟七十许悬车，况著斑衣早遂初。万石君多贤子弟，二疏老更惠乡闾。阴浓桃李新培渥，代盛簪缨厚泽馀。自是传薪好家世，皋比位重共称誉。
寿芷亭大姻翁七十·其二
作者：林占梅
朝代：清

苍颜白发眼方瞳，到处争看矍铄翁。班列文鹓翎本翠，健如老鹤顶新红。诗书裕后传山左，甲第开先冠海东。我亦荣施誇梓里，蒹葭叨倚玉兰丛。
寿芷亭大姻翁七十·其四
作者：林占梅
朝代：清

在弧耿耿见星躔，门第端卿仰望先。百亩园居名「北郭」，七旬觞庆际中天。幔亭宴喜今朝设，海屋筹看比岁添。从此灵椿增秀茂，九如长愿祝年年。
将近新庄口号
作者：林占梅
朝代：清

遥望眼朦胧，非复旧闾里。忽闻鸡犬声，前村藏雾里。
小住杨山人栖隐处题壁六首
作者：林占梅
朝代：清

长松无数护吟楼，一派涛声枕上幽。读罢「黄庭经」一卷，横琴再鼓「碧天秋」。雨后空山夜气清，如银月色远峰明。翛然久坐云根上，云里幽泉自在鸣。藤床竹槛晚凉多，无数岚光四壁罗。坐爱午晴新梦觉，穿窗时有白云过。成蹊瘦竹间寒梅，岩畔幽轩晚尚开。别有钟声清似水，竟随归鹤入林来。抱膝长吟兴不违，山居尽日掩荆扉。焚香默作楞严课，几缕炉烟绕翠微。盘根老树倚云烟，斗室浓阴欲暮天。一道寒流穿石出，品茶喜有自来泉。
小住杨山人栖隐处题壁六首·其一
作者：林占梅
朝代：清

长松无数护吟楼，一派涛声枕上幽。读罢「黄庭经」一卷，横琴再鼓「碧天秋」。
小住杨山人栖隐处题壁六首·其三
作者：林占梅
朝代：清

藤床竹槛晚凉多，无数岚光四壁罗。坐爱午晴新梦觉，穿窗时有白云过。
小住杨山人栖隐处题壁六首·其二
作者：林占梅
朝代：清

雨后空山夜气清，如银月色远峰明。翛然久坐云根上，云里幽泉自在鸣。
小住杨山人栖隐处题壁六首·其五
作者：林占梅
朝代：清

抱膝长吟兴不违，山居尽日掩荆扉。焚香默作楞严课，几缕炉烟绕翠微。
小住杨山人栖隐处题壁六首·其六
作者：林占梅
朝代：清

盘根老树倚云烟，斗室浓阴欲暮天。一道寒流穿石出，品茶喜有自来泉。
小住杨山人栖隐处题壁六首·其四
作者：林占梅
朝代：清

成蹊瘦竹间寒梅，岩畔幽轩晚尚开。别有钟声清似水，竟随归鹤入林来。
小坑道中
作者：林占梅
朝代：清

历历吹烟起，逶迤近小村。千林苏宿露，一鸟噪朝暾。云为穿岩滞，泉因下笕奔。晓炊丛竹里，隐约露柴门。
小寒后煖如三、四月间，作此志异
作者：林占梅
朝代：清

谁信寒晖北陆行，羊裘葛帔日纷更。只缘气煖花先发，岂为民贫地久晴。人畏萑苻同虎穴，？喧窗户作雷声。莫言世事沧桑甚，节序迁流也不明。
小寒后煖如三、四月间，作此志异
作者：林占梅
朝代：清
体裁：七言律诗

谁信寒晖北陆行，羊裘葛帔日纷更。只缘气煖花先发，岂为民贫地久晴。人畏萑苻同虎穴，�喧窗户作雷声。莫言世事沧桑甚，节序迁流也不明。
小憩龟崙岭观音庵题壁
作者：林占梅
朝代：清

拾级上层巅，尘襟一洒然。篁幽阴夹道，树老干参天。汲水僧烹茗，焚香客问禅。我来欣晚眺，暮霭袅炊烟。
山阴余慎斋先生性长厚，幕游东瀛数十载，予师事之。别后至甲寅夏，闻复奉命抵郡。方拟趋谒，而先生已捐馆十日矣。呜呼。何一见之悭也。因挽以诗
作者：林占梅
朝代：清

函丈追倍已廿年，何期此日遽登仙。身游莲幕公门久，家与兰亭胜地连。金石交情能慎重，斗山学业叹精专。望风犹想仪型在，触目遗容总怆然。
山阴陆少海，浙东名下士也。每过从潜园，潜园待之逾于常客。促膝论文，口占以赠
作者：林占梅
朝代：清

腹笥便便学问充，机、云想克嗣宗风。笔锋秀颖兰亭近，文境恢奇禹穴通。略有牵情方杜牧，竟无识字类扬雄。醇醇儒者彬彬质，赏曲聆音自不同。
岁暮杂感
作者：林占梅
朝代：清

烈风动地来，岁月暮何速。近事不忍闻，世途尤窘蹙。中原苦甲兵，元气犹未复。又加警报频，北顾悲蒿目。当兹岁暮时，天寒闻野哭。造化本仁慈，劫运何杀肃。天王原圣明，荒裔同滋育。肉食无远谋，临事乃退缩。愧我无寸权，庸才复碌碌。愤来学渐离，悲歌自击筑。寒风号声哀，白日忽西昃。翘首呼苍天，此心曷有极。痛余生不辰，孤提遭苦棘。慈亲怜我孤，柏舟矢型式。画萩志拳拳，望儿振云翼。其如姓豪强，肮脏矜勇力。结交郭与朱，乡闾目咸侧。慈亲暗中悲，尽日愁胸臆。辗转再筹思，事穷计忽得。第使游大邦，阅□多闻识。理明礼义谙，或可受羁勒。妇翁正北辕，□携适京国。数载始归来，自愧无树植。王母旋弃养，哀痛竟交逼。季父复继逝，灾祸悲莫测。家事一身承，重荷愧弗克。薄祚伤衰微，慈闱多忧色。未获睹抱孙，每饭不甘食。无以报春晖，自愧亏子职。方谓待须臾，此望或可即。一旦秋风悲，萱草萎堂北。白日惨无光，黄沙障昏黑。抱恨无穷期，我心徒引慝。嗟我空言诗，开篇羞屺陟。生离已吞声，死别长恻恻。寒宵卧空床，悼亡长太息。忆昔我岳翁，举家之燕北。因怜道路长，纤弱难远适。挈送入我门，母女泪涟淢。其时年十五，钗裙无华饰。十六余远行，代我供子职。尽孝事重闱，承欢多顺色。三载余归来，下机喜停织。十九始成婚，阃仪殊谨饬。亲戚同里闾，齐声称妇德。病忽入膏肓，参苓医不得。零落归山邱，长隔如异域。魂梦空相亲，音容忍回忆。一灯雨夜寒，凄绝空房黑。寒风吹林木，萧萧不忍听。昔年亲与友，今日半凋零。我忆陈无已，壮岁能穷经。据案探坟典，永昼长掩扃。秋风欣折桂，鹏方奋南溟。讵期寿不永，赍志归幽冥。忆我初定婚，其时始十龄。岳翁黄叔度，一面眼垂青。相随侍京邸，训诲时亲聆。贤梓更爱我，感之常镌铭。泰山忽然颓，恸哭思仪型。别来曾几时，音讯方欣聆。岂料溘然逝，身后遗伶仃。复忆高达夫，玉树立亭亭。训我以正语，如钟警梦醒。一朝相永诀，延寿无参苓。祗今顽钝时，谁复为磨硎。古人去已远，知己如晨星。夜深思颜色，悲风吹素屏。魂兮不可招，怀旧心怆恻。涕泗流泠泠，枫林青复青。岁暮气阴森，严风萎百草。长空死白日，黄尘飞浩浩。苦见挑负徒，悠悠涉长道。短褐不蔽肤，形容更枯槁。饥来不得食，妻孥岂复保。会见老与弱，身填沟壑早。嗟予数年来，命蹇身潦倒。产业渐凋零，田园苦旱潦。博施力未能，痌瘝空在抱。惭颜对里闾，中心惄如捣。
岁暮杂感·其一
作者：林占梅
朝代：清

烈风动地来，岁月暮何速。近事不忍闻，世途尤窘蹙。中原苦甲兵，元气犹未复。又加警报频，北顾悲蒿目。当兹岁暮时，天寒闻野哭。造化本仁慈，劫运何杀肃。天王原圣明，荒裔同滋育。肉食无远谋，临事乃退缩。愧我无寸权，庸才复碌碌。愤来学渐离，悲歌自击筑。
岁暮杂感·其三
作者：林占梅
朝代：清

生离已吞声，死别长恻恻。寒宵卧空床，悼亡长太息。忆昔我岳翁，举家之燕北。因怜道路长，纤弱难远适。挈送入我门，母女泪涟淢。其时年十五，钗裙无华饰。十六余远行，代我供子职。尽孝事重闱，承欢多顺色。三载余归来，下机喜停织。十九始成婚，阃仪殊谨饬。亲戚同里闾，齐声称妇德。病忽入膏肓，参苓医不得。零落归山邱，长隔如异域。魂梦空相亲，音容忍回忆。一灯雨夜寒，凄绝空房黑。
岁暮杂感·其二
作者：林占梅
朝代：清

寒风号声哀，白日忽西昃。翘首呼苍天，此心曷有极。痛余生不辰，孤提遭苦棘。慈亲怜我孤，柏舟矢型式。画萩志拳拳，望儿振云翼。其如姓豪强，肮脏矜勇力。结交郭与朱，乡闾目咸侧。慈亲暗中悲，尽日愁胸臆。辗转再筹思，事穷计忽得。第使游大邦，阅□多闻识。理明礼义谙，或可受羁勒。妇翁正北辕，□携适京国。数载始归来，自愧无树植。王母旋弃养，哀痛竟交逼。季父复继逝，灾祸悲莫测。家事一身承，重荷愧弗克。薄祚伤衰微，慈闱多忧色。未获睹抱孙，每饭不甘食。无以报春晖，自愧亏子职。方谓待须臾，此望或可即。一旦秋风悲，萱草萎堂北。白日惨无光，黄沙障昏黑。抱恨无穷期，我心徒引慝。嗟我空言诗，开篇羞屺陟。
岁暮杂感·其五
作者：林占梅
朝代：清

岁暮气阴森，严风萎百草。长空死白日，黄尘飞浩浩。苦见挑负徒，悠悠涉长道。短褐不蔽肤，形容更枯槁。饥来不得食，妻孥岂复保。会见老与弱，身填沟壑早。嗟予数年来，命蹇身潦倒。产业渐凋零，田园苦旱潦。博施力未能，痌瘝空在抱。惭颜对里闾，中心惄如捣。
岁暮杂感·其四
作者：林占梅
朝代：清

寒风吹林木，萧萧不忍听。昔年亲与友，今日半凋零。我忆陈无已，壮岁能穷经。据案探坟典，永昼长掩扃。秋风欣折桂，鹏方奋南溟。讵期寿不永，赍志归幽冥。忆我初定婚，其时始十龄。岳翁黄叔度，一面眼垂青。相随侍京邸，训诲时亲聆。贤梓更爱我，感之常镌铭。泰山忽然颓，恸哭思仪型。别来曾几时，音讯方欣聆。岂料溘然逝，身后遗伶仃。复忆高达夫，玉树立亭亭。训我以正语，如钟警梦醒。一朝相永诀，延寿无参苓。祗今顽钝时，谁复为磨硎。古人去已远，知己如晨星。夜深思颜色，悲风吹素屏。魂兮不可招，怀旧心怆恻。涕泗流泠泠，枫林青复青。
嵌城东园小住
作者：林占梅
朝代：清

行行曲径经池北，隐隐名园指郭东。篱角斜分邻竹绿，墙头高映野花红。净锄蔓草培新笋，细引清泉灌晚菘。我与子猷同好竹，入门宾主不曾通。
嵌顶庄冲寒晚归
作者：林占梅
朝代：清

历尽山隈复水隈，沿崖一径尚崔巍。云腾海峤奔骄马，风撼林扃怒吼雷。受冻皴颜如著酒，冲寒禁口若衔枚。归时未暇行装卸，自拨红炉煖绿醅。
师韫轩杂咏
作者：林占梅
朝代：清

绿窗绣罢对敲棋，女伴机锋亦可儿。回首见侬忙避去，不知侬立已多时。擘笺窗下学抄书，葱指纤纤运管徐。写罢泥郎评甲乙，簪花字格果何如。生成慧性善传神，花卉翎毛总逼真。毕竟带些幽媚态，新篁爱学管夫人。荷亭竹榭共乘凉，贪睡嗤侬午梦长。独自看书消永昼，碧纱橱内静焚香。流苏五采玉鸦义，半掩罘罳静不哗。揭起绣帏偷眼看，簟痕满颊印铅华。银筝池上和琵琶，按曲归来日欲斜。忙煞笼中绿鹦鹉，声声帘下唤烹茶。香浥芳塘开白莲，摘来恰爱露华鲜。胆瓶插满还添水，供在慈云大士前。菱花照影镜新磨，晓向妆台点翠娥。误得侍儿身后拜，一轮明月现姮娥。
师韫轩杂咏·其一
作者：林占梅
朝代：清

绿窗绣罢对敲棋，女伴机锋亦可儿。回首见侬忙避去，不知侬立已多时。
师韫轩杂咏·其七
作者：林占梅
朝代：清

香浥芳塘开白莲，摘来恰爱露华鲜。胆瓶插满还添水，供在慈云大士前。
师韫轩杂咏·其三
作者：林占梅
朝代：清

生成慧性善传神，花卉翎毛总逼真。毕竟带些幽媚态，新篁爱学管夫人。
师韫轩杂咏·其二
作者：林占梅
朝代：清

擘笺窗下学抄书，葱指纤纤运管徐。写罢泥郎评甲乙，簪花字格果何如。
师韫轩杂咏·其五
作者：林占梅
朝代：清

流苏五采玉鸦义，半掩罘罳静不哗。揭起绣帏偷眼看，簟痕满颊印铅华。
师韫轩杂咏·其八
作者：林占梅
朝代：清

菱花照影镜新磨，晓向妆台点翠娥。误得侍儿身后拜，一轮明月现姮娥。
师韫轩杂咏·其六
作者：林占梅
朝代：清

银筝池上和琵琶，按曲归来日欲斜。忙煞笼中绿鹦鹉，声声帘下唤烹茶。
师韫轩杂咏·其四
作者：林占梅
朝代：清

荷亭竹榭共乘凉，贪睡嗤侬午梦长。独自看书消永昼，碧纱橱内静焚香。
平林庄过孙悫民处士园作赠
作者：林占梅
朝代：清

寂寂柴门短短篱，群山环绕水涟漪。花因露润香生座，竹到春深翠入池。静院谈心閒品茗，虚窗抱膝畅评诗。翛然顿觉尘襟净，栖隐真惟此地宜。
开元寺吊古歌
作者：林占梅
朝代：清

君不见钱武肃王镇吴越，知命举家朝宋阙。由来一国无二君，卧侧岂容鼾声发。当年郑氏踞东瀛，建牙赐姓剧威名。兵穷鹭屿雄心丧，战捷鲲身霸业成。带甲称戈据穷岛，居然倔强比田横。时方壮盛三十九，气冲牛斗辟鲲鲸。定是天心厌祸乱，故蹙其年致太平。喧传一夜将星坠，编氓僚吏齐倾泪。嗟哉子经事豪奢，监国藩臣直儿戏。无常出没继孙恩，徙民失业咸受累。误将扼要托健儿，七府功成旋复弃。金瓯多缺力难完，日游别墅强偷安。传位克？差得主，善政能教百姓欢。无端变起毒谋设，伏甲都堂地流血。别妻、为奴两不容，砥柱中流遽摧折。奇勋未廓唐庄基，惨祸复蹈荆州辙。势成累卵复何言，主君懦弱贼臣尊。严刑重敛疲民命，日望王师振覆盆。果然圣祖动矜悯，王浚船从海上屯。梅花一阵收澎岛，吼门势窘国轩奔。乘桴尚欲友邦夺，衔璧难将祖业存。随行那有却正畴，可怜无泪别山邱。朝班幸执降王梃，锡爵仍叨归命侯。卅载海氛从此息，雨泽均沾教化周。即今绣陌连千里，礼乐文章遍海陬。灵光寂莫成兰若，荒烟蔓草虫啾啾。我来凭吊故宫过，扪碑剔藓费摩挲。自古握符有真命，枉思撼树蚍蜉多。英雄我羡虬髯客，太原一见辄投戈。不然当时楚项籍，喑哑叱吒徒销磨。举鼎之雄拔山力，神州赤县思包罗。岂知自刎乌江曲，「虞兮、虞兮奈若何」。劝君莫妄窥神器，一局棋终已烂柯。
开元寺吊古歌
作者：林占梅
朝代：清
体裁：古风

君不见钱武肃王镇吴越，知命举家朝宋阙。由来一国无二君，卧侧岂容鼾声发。当年郑氏踞东瀛，建牙赐姓剧威名。兵穷鹭屿雄心丧，战捷鲲身霸业成。带甲称戈据穷岛，居然倔强比田横。时方壮盛三十九，气冲牛斗辟鲲鲸。定是天心厌祸乱，故蹙其年致太平。喧传一夜将星坠，编氓僚吏齐倾泪。嗟哉子经事豪奢，监国藩臣直儿戏。无常出没继孙恩，徙民失业咸受累。误将扼要托健儿，七府功成旋复弃。金瓯多缺力难完，日游别墅强偷安。传位克�差得主，善政能教百姓欢。无端变起毒谋设，伏甲都堂地流血。别妻、为奴两不容，砥柱中流遽摧折。奇勋未廓唐庄基，惨祸复蹈荆州辙。势成累卵复何言，主君懦弱贼臣尊。严刑重敛疲民命，日望王师振覆盆。果然圣祖动矜悯，王浚船从海上屯。梅花一阵收澎岛，吼门势窘国轩奔。乘桴尚欲友邦夺，衔璧难将祖业存。随行那有却正畴，可怜无泪别山邱。朝班幸执降王梃，锡爵仍叨归命侯。卅载海氛从此息，雨泽均沾教化周。即今绣陌连千里，礼乐文章遍海陬。灵光寂莫成兰若，荒烟蔓草虫啾啾。我来凭吊故宫过，扪碑剔藓费摩挲。自古握符有真命，枉思撼树蚍蜉多。英雄我羡虬髯客，太原一见辄投戈。不然当时楚项籍，喑哑叱吒徒销磨。举鼎之雄拔山力，神州赤县思包罗。岂知自刎乌江曲，「虞兮、虞兮奈若何」。劝君莫妄窥神器，一局棋终已烂柯。
往各庄安辑马上口号
作者：林占梅
朝代：清

晓夜奔驰歇未能，几回马上自凌兢。荒郊日落鸮啼树，野店宵深鼠瞰灯。寂寞剧怜生趣减，传闻每痛死伤仍。何时丑类都歼尽，玉蠋重调岁序登。
往观音山祭扫，小憩佃人家
作者：林占梅
朝代：清

篮舆随径曲，四顾爱晴妍。吠犬喧村舍，飞禽集墓田。岩阿穿汲井，竹杪散炊烟。偃蹇茅堂下，清哦意洒然。
得徐树人师抚闽信，赋此志喜
作者：林占梅
朝代：清

乾鹊连朝噪不停，邮书遥达好音听。东瀛感德怀甘雨，南国倾心仰福星。日丽蜺旌看建节，春生马帐记传经。更欣横海楼船集，一旅能消孽气腥。
忆昔
作者：林占梅
朝代：清

忆昔髫龄上帝京，晓风残月趁行程。南船周听关山曲，北马曾经鲁、卫城。故友凋零伤往事，游衣检点痛馀生。即今被体看针线，犹是当年密密成。
忧时
作者：林占梅
朝代：清

烽烟催劫至，膏血烂于糜。天步艰难日，人情恐惧时。温裾悲莫绝，钱枕感频欹。忧愤中宵起，排愁藉酒卮。
悲歌行
作者：林占梅
朝代：清

钱塘筮仕为西湖，前辈风流慕白、苏。吾家况有栖幽处，孤山踪迹老梅逋。嗟余少日性莽鲁，六岁伶仃痛失怙。结纳少友事嬉游，一班牙爪利如虎。王母、寡母双倚闾，几度呼来复绝裾。暗中痛切泪凝枕，我家生儿破我车。三世伶仃寡弟昆，忍心将毋置之死。易子而教古有方，割将块肉托舅氏。舅氏部曹值北行，余乃从之游帝京。自觉一朝身逸乐，离家那顾泪纵横。乘风破浪意豪放，铜琶铁板江东唱。旗山、鼓山豁两眸，仙霞峻岭摇鞭上。北马南船快骋游，小阳春日入皇州。生来佚荡难驯伏，舌烂生公不点头。虎坊桥畔交俦伍，驰毬击剑金挥土。菊部欣聆蓟苑歌，犁园饱看罗门舞。泰山高今祖帐设，芦沟桥水添呜咽。但云勉我弧先行，不道从兹是死别。行尽燕南遍鲁、齐，騑騑驷牡无停蹄。风尘澒洞人如鬼，渡过黄河日已西。日西旅舍同沽酒，一路风光数诸口。扬州明月、姑苏台，洞庭群峭、西湖柳。建河滩险魂欲销，荒陬除夕倍无聊。洪山桥畔蒲帆落，满城灯火正元宵。因之动我浮华兴，顾曲徵歌气未定。黄金未尽不言旋，多情犹把南楼凭。叶翁帆海往复回，沙哥祖道送行杯。七月之秋犹未望，鲸波一舸赋归来。举家狂喜牵我衣，王母扶姑颤巍巍。低头下拜天性见，满门喜极转嘘欷。北堂择吉命成婚，贺客盈堂吊在门。王母抱孙□抱子，临终有语愿勿谖。三载杜门躬守制，羸叔劬劳持家计。道光丙午桂之秋，羸叔沉痾旋去世。折薪肯搆一肩挑，有弟茕茕惜嫩苗。始悟无学难自立，一编三绝暮连朝。昂藏年几三十岁，妻妾死亡竟相继。慈闱弃养亦同时，搥胸几绝痛长逝。天昏地惨日无光，欲向泉台觅阿娘。况复惠连春草恨，死者已矣存者伤。就中一事倍凄其，予年卅六始得儿。举眼方无伯道叹，回头竟抱元驹悲。未几家室遘三丧，十年春梦徒渺茫。春梦渺茫今暂醒，琴诗陶写赖园亭。强颜又作詹家婚，弩末犹能中雀屏。莫道膏肓贪泉石，惭处乡闾乘下泽。萧萧风木悲重兴，捧檄难追毛义迹。衣紫腰金念已收，觅水寻山兴未休。何时得识匡庐面，又造飞来峰上头。不图遍地皆狼豕，海内于今多事矣。方、罗时命既同悲，崔、卜功名胡足齿。子野朝朝唤奈何，平生动作辄坎轲。壁图空挂运甓苦，愁来弹铗哭还歌。但期郭、岳两忠武，炙手太平立可睹。携琴抱鹤孤山行，补种梅花三百树。
悼瑟吟
作者：林占梅
朝代：清

弱冠嗜音乐，性即嗜峄阳。音节虽未妙，独弹情悠扬。瑶琴称雅乐，惟瑟可匹当。龙门有雅制，音清韵自长。好合时无间，承欢慰北堂。和乐将女载，一旦坠牙床。坠碎弦齐断，鸾胶续未遑。西山斜日落，凉月照空房。空房寒寂寞，无复奏潇湘。岁久结习在，孤桐犹自将。挥手聊解郁，未鼓先断肠。一弹风飒飒，再鼓露苍苍。飞雉悲朝日，啼鸟惊夜霜。一弹再三叹，响殚指转僵。指僵音节错，欲续曲茫茫。推琴起太息，四顾徒徬徨。
感事
作者：林占梅
朝代：清

狂飓飞扬彻骨寒，阿谁发指不冲冠。休云宁越堪鞭鞑，共道周兴肆酷残。含怨已多闻鬼哭，择肥而噬任狼餐。即今重见摸金尉，睡梦家家席不安。
感怀
作者：林占梅
朝代：清

两髀今生肉，功名事渐休。流年才转眼，去日几回头。性直多招谤，情深易惹愁。鸡虫谁得失，一笑付浮沤。生涯甘落寞，家计懒经营。吟苦都缘癖，愁多每为情。十年虚墨稼，万笏只书城。枉负干云志，田园久息耕。
感怀
作者：林占梅
朝代：清

画眉旧事悲张敞，戏彩遗欢痛老莱。况值寒霜沉月夜，一灯如豆梦新回。
感怀
作者：林占梅
朝代：清

频年筹饷复筹兵，窃愧中流砥柱名。即日论功应进战，前时破敌已先行。乐羊无过频遭谤，召虎全师岂擅征。鼠辈直宜高阁束，免教房琯累书生。
感怀
作者：林占梅
朝代：清

骨肉频年痛别离，干戈满地欲何之。清流本恐名难副，才士由来数总奇。琴鹤遣怀聊结伴，园池藏拙且歌诗。吾家况有孤山在，终老林泉更合宜。
感怀·其一
作者：林占梅
朝代：清

两髀今生肉，功名事渐休。流年才转眼，去日几回头。性直多招谤，情深易惹愁。鸡虫谁得失，一笑付浮沤。
感怀·其二
作者：林占梅
朝代：清

生涯甘落寞，家计懒经营。吟苦都缘癖，愁多每为情。十年虚墨稼，万笏只书城。枉负干云志，田园久息耕。
感时
作者：林占梅
朝代：清

禦敌鎗多半段才，江南江右总堪哀。六朝金粉千行泪，三月烟花一劫灰。戎马不看行掣电，糗车空听动鸣雷。醉来掣剑频歌舞，抑塞胸襟痛莫开。
感时
作者：林占梅
朝代：清

舻舳乘风趁顺流，妖氛惨惨秣陵秋。如何赤纛临江口，却被黄巾据石头。避敌已抛丞相节，逃生先走太师舟。东南半壁容巢穴，从此残棋劫未休。
感赋
作者：林占梅
朝代：清

抛琴将半载，废卷亦三旬。势逼难通隐，时艰枉率真。干戈生咫尺，乡社痛湮沦。拨乱诚无术，劳劳愧此身。
感述
作者：林占梅
朝代：清

可怜强壮日，几断别离肠。作誓悲秦穆，长歌叹楚狂。妻儿双别泪，家国九回肠。且复居偏陋，鞿羁水一方。
感述
作者：林占梅
朝代：清

愁绪牢骚可奈何，不堪子夜又闻歌。人情阴险鱼藏剑，世态炎凉雀设罗。好客方思追北海，吟诗讵料累东坡。雨云翻覆浑无定，负义人真世上多。填胸礧块郁难开，遥望中原总可哀。伏阙贾生空上策，助边卜式肯输财。螳螂枉奋当车臂，骐骥终非伏枥才。入市无人收骏骨，黄金何日筑燕台。
感述·其一
作者：林占梅
朝代：清

愁绪牢骚可奈何，不堪子夜又闻歌。人情阴险鱼藏剑，世态炎凉雀设罗。好客方思追北海，吟诗讵料累东坡。雨云翻覆浑无定，负义人真世上多。
感述·其二
作者：林占梅
朝代：清

填胸礧块郁难开，遥望中原总可哀。伏阙贾生空上策，助边卜式肯输财。螳螂枉奋当车臂，骐骥终非伏枥才。入市无人收骏骨，黄金何日筑燕台。
慈孝引
作者：林占梅
朝代：清

人生天地间，慈孝本皆同。孝者少能尽，慈者多有终。所以古今人，慈心过孝衷。因思古孝子，姓氏岂冥濛。舜帝与闵子，自古所推崇。王祥孝其母，黄帝孝其翁。孝者殊落落，慈者竟充充。非可率尔行，天性出乎中。慈心涧中水，孝心树杪风。树风摇有息，涧水流无穷。定评慈与孝，二语为至公。是故慈母恩，罔极似苍穹。哀哀我慈母，莫报劬劳功。
憩内湾庄家
作者：林占梅
朝代：清

习习轻风拂面和，柳阴堤外听村歌。平畴土沃肥粳稻，曲沼泉温泛鸭鹅。径熟童眠牛背稳，桑生妇采陌头多。宛然耕织图中景，万叠峰峦似翠螺。
成都马叟年届八旬，只身作万里归计，闻者莫不叹息。口占送之
作者：林占梅
朝代：清

夕阳亭畔送征镳，云拥峨眉首屡翘。万里关河身踽踽，五更风雪马萧萧。境穷始肯刀环唱，气壮休愁剑阁遥。只叹是翁真矍铄，玉门今日返班超。
戒严
作者：林占梅
朝代：清

誓众登陴气若虹，腰间宝剑玉珑璁。戒严已赖成城志，禦敌还凭背水功。慷慨请缨差可拟，笑谈挥羽敢从同。王师指日从天降，会见奇勋著海东。
抚琴
作者：林占梅
朝代：清

夜静碧天净，万籁响沉沉。捲帘伫明月，焚香调素琴。泠泠七弦趣，山水始同心。声希而味淡，俗耳无知音。顾我独乐此，摩挲情更深。一弹涤尘虑，再鼓发清吟。朝游共一舆，夜眠共一衾。晨夕永不离，生死盟诚忱。兴至作「三弄」，趺石坐松林。远招云间鹤，飘然落前岑。携琴骑鹤去，天风荡虚襟。汗漫九垓上，高踪谁能寻。
新庄别馆月夜
作者：林占梅
朝代：清

竹篱近水两三家，一带芳塍稻未花。远火江村星倒挂，平烟树幕雾横遮。蛙声接浦跳萍闹，萤焰冲风入竹斜。好是晚凉无个事，汲泉拾叶煮新茶。
新庄道中口号
作者：林占梅
朝代：清

琴剑装轻恰一肩，閒游欲学地行仙。护田水绿溪流曲，绕屋阴浓竹树连。争渡人喧芳草岸，唱歌樵答夕阳天。舆中镇日无些事，睡醒看书倦复眠。撑起幽窗对绿漪，波光树色两迷离。筑楼恰好山环水，作记难传喜与悲。欸乃声高知艇过，□□□□□□□。溪山似此真清福，何必乘槎再访奇。
新庄道中口号·其一
作者：林占梅
朝代：清

琴剑装轻恰一肩，閒游欲学地行仙。护田水绿溪流曲，绕屋阴浓竹树连。争渡人喧芳草岸，唱歌樵答夕阳天。舆中镇日无些事，睡醒看书倦复眠。
新庄道中口号·其三
作者：林占梅
朝代：清

避暑年来几度过，琴书镇日自摩挲。清溪浪碧垂杨合，远岸沙平野竹多。坡老大瓢游岭海，志和箬笠老烟波。绿阴满地襟如水，笑拍阑干发浩歌。
新庄道中口号·其二
作者：林占梅
朝代：清

萦纡石径藓苔青，逼屋榕枝覆杳冥。天外落霞齐远骛，竹间微雨乱流萤。山排翠闼撑书幌，月印清波漾画屏。一枕晚凉新睡觉，笛声断续起烟汀。
新庄道中口号·其二
作者：林占梅
朝代：清

萦纡石径藓苔青，逼屋榕枝覆杳冥。天外落霞齐远骛，竹间微雨乱流萤。山排翠闼撑书幌，月印清波漾画屏。一枕晚凉新睡觉，笛声断续起烟汀。避暑年来几度过，琴书镇日自摩挲。清溪浪碧垂杨合，远岸沙平野竹多。坡老大瓢游岭海，志和箬笠老烟波。绿阴满地襟如水，笑拍阑干发浩歌。
新庄道中口号·其五
作者：林占梅
朝代：清

撑起幽窗对绿漪，波光树色两迷离。筑楼恰好山环水，作记难传喜与悲。欸乃声高知艇过，□□□□□□□。溪山似此真清福，何必乘槎再访奇。
旅次大甲，夜醒口号
作者：林占梅
朝代：清

夜阑灯欲灭，四壁听喧阗。黠鼠欺生客，荒鸡搅熟眠。神烦尘梦杂，身倦欲心捐。苦历礌硠道，今宵暂解鞯。
族姑余母贞节孝词
作者：林占梅
朝代：清

骇浪横吞兮片板况，飓风怒掣兮孤舟覆。余家有子聪明郎，货殖经营往彰鹿。传来死信到家乡，母痛娇儿彻夜哭。血泪流残竟失明，时时首向衾中缩。井泉漱口舐昏眸，岩电光瞳开曤目。襁褓于归姑是亲，孩提为媳夫同鞠。望门寡妇直比儿，织席樵苏甘婢仆。哀啼恐痛老姑心，范氏悲同向山谷。柏舟有志矢髫龄，「之死靡他」向天祝。遂将宗子作嗣男，大厦无倾支一木。养生葬死教子成，数十寒暄嗟迅速。毕世孝贞天地知，平生节义鬼神服。可怜子死媳亦贤，膝下孤雁同抚育。曹、黄二公重伦彝，妇德历陈申宪牍。纶音一旦降海邦，幽光此日显煌煜。首倡捐资助建坊，艰难海运稀舻舳。德可感神非偶然，无端巨石浮溪澳。造成坊表立河颇，姑来一拜旋平矗。次年苦旱过夏初，四野焦枯伤黍菽。官民叩吁总无功，面面相觑额频蹙。咸请我姑出祷祈，千人万姓同匍匐。我姑节操凛冰霜，岂有元冥不听服。归途衣袂尽沾濡，几日淋漓失平陆。频年数出应同前，风伯雨师相随逐。共道雨如藏袖中，抖袖登时纷霢霂。由来节孝眷两间，故为我姑扬芬馥。八十馀龄大耄身，依然处女范清肃。请看大甲贞孝坊，万载姑名书帛竹。我今作诗惭直词，才薄书难盈尺幅。须知风化系全台，岂独徽光归两族。重计东瀛节孝坊，我姑之外馀五、六。仅有我姑「贞孝坊」，「节孝贞」能三字读。
春郊即景
作者：林占梅
朝代：清

沿村萝卜白于霜，油芥花多匝地黄。开遍夭桃与秾李，春山如笑亦如妆。红塍十里尽平坡，绿树青山野趣多。行过村南与村北，好风处处送秧歌。啁啾村学草堂前，咕哔声中一叟眠。赤脚蒙童三五个，案头犹倚牧牛鞭。惊人妇女笑言哗，紫面红唇半黑牙。最是村庄异妆点，鬅鬙乱插一头花。如虹日脚下平川，无数樵歌后复前。我亦笋舆回去缓，舆夫齐唱「鹧鸪天」。廿里芳原去路赊，环村老木郁槎枒。牧童归晚不吹笛，跨著閒牛数暮鸦。
春郊即景·其一
作者：林占梅
朝代：清

沿村萝卜白于霜，油芥花多匝地黄。开遍夭桃与秾李，春山如笑亦如妆。
春郊即景·其三
作者：林占梅
朝代：清

啁啾村学草堂前，咕哔声中一叟眠。赤脚蒙童三五个，案头犹倚牧牛鞭。
春郊即景·其二
作者：林占梅
朝代：清

红塍十里尽平坡，绿树青山野趣多。行过村南与村北，好风处处送秧歌。
春郊即景·其五
作者：林占梅
朝代：清

如虹日脚下平川，无数樵歌后复前。我亦笋舆回去缓，舆夫齐唱「鹧鸪天」。
春郊即景·其六
作者：林占梅
朝代：清

廿里芳原去路赊，环村老木郁槎枒。牧童归晚不吹笛，跨著閒牛数暮鸦。
春郊即景·其四
作者：林占梅
朝代：清

惊人妇女笑言哗，紫面红唇半黑牙。最是村庄异妆点，鬅鬙乱插一头花。
晓发上杞林，避寒憩庄家书屋
作者：林占梅
朝代：清

扶梦上箯舆，犹恋黑甜美。睡眼尚朦胧，倏行二、三里。犬吠晓烟中，泉鸣阴涧里。平楚日未升，前村人乍起。冲寒涉重溪，霜风捎两耳。苔石险且滑，奔流互争驶。舆夫脚瘃皴，凌竞不敢履。历尽礌硠途，力疲欲暂止。瞥见一星光，残灯深竹里。少憩共围炉，檐前息行李。启口答主人，欲言犹震齿。
晓发后垄道中
作者：林占梅
朝代：清

幽禽鸣竹杪，睍睆似流莺。远岫云初动，前溪月尚明。林疏知野旷，水落见沙平。数里康庄道，篮舆快晓行。问渡向芦洲，天空景更幽。霞光明似晓，露气湛如秋。极浦双帆定，孤村一笛愁。行看红日上，晴色满溪楼。
晓发后垄道中·其一
作者：林占梅
朝代：清

幽禽鸣竹杪，睍睆似流莺。远岫云初动，前溪月尚明。林疏知野旷，水落见沙平。数里康庄道，篮舆快晓行。
晓发后垄道中·其二
作者：林占梅
朝代：清

问渡向芦洲，天空景更幽。霞光明似晓，露气湛如秋。极浦双帆定，孤村一笛愁。行看红日上，晴色满溪楼。
晓晴散步遣怀
作者：林占梅
朝代：清

连夜淋漓春雨足，挹户林光照晴旭。杨柳墙头垂嫩青，芭蕉窗外展新绿。夹廊暴茁碧箖箊，绕槛争开红踯躅。满园草木尽欣荣，雨力能资地肥沃。朝来屐笠自周巡，遣怀缓度池西曲。短篱羃䍥牵牛萝，小圃葱茏长婴粟。花梢雨点叶留珠，水上荷擎波漾玉。閒园卅亩堪寄情，修竹千竿可医俗。小年日日足徜徉，何必夜游更秉烛。列架图书数万篇，得意欣然自藏录。隐囊尘尾恣清谈，诗卷琴经与棋局。吾侪藉此寄天真，何必营谋伤窘促。矧今满目尽烽烟，神州扰扰争蛮触。寥寥永日卧山寮，牢愁拟把「离骚」续。东瀛此际比天堂，散诞优悠无缚束。为读移文居北山，肯因献赋出西蜀。君不见安閒毕世香山老，祗缘知命无贪欲。
晓晴散步遣怀
作者：林占梅
朝代：清
体裁：古风

连夜淋漓春雨足，挹户林光照晴旭。杨柳墙头垂嫩青，芭蕉窗外展新绿。夹廊暴茁碧箖箊，绕槛争开红踯躅。满园草木尽欣荣，雨力能资地肥沃。朝来屐笠自周巡，遣怀缓度池西曲。短篱羃䍥牵牛萝，小圃葱茏长婴粟。花梢雨点叶留珠，水上荷擎波漾玉。閒园卅亩堪寄情，修竹千竿可医俗。小年日日足徜徉，何必夜游更秉烛。列架图书数万篇，得意欣然自藏录。隐囊麈尾恣清谈，诗卷琴经与棋局。吾侪藉此寄天真，何必营谋伤窘促。矧今满目尽烽烟，神州扰扰争蛮触。寥寥永日卧山寮，牢愁拟把「离骚」续。东瀛此际比天堂，散诞优悠无缚束。为读移文居北山，肯因献赋出西蜀。君不见安閒毕世香山老，祗缘知命无贪欲。
晓晴由霄里过桃园道中，小憩佃人家
作者：林占梅
朝代：清

崇朝雨过见晴晖，土脉膏深笋蕨肥。黄鼠倒悬瓜蔓走，乌鹑斜掠稻花飞。几家村坞流如带，数处陂堤树作围。每到此间留恋甚，云峦万叠对柴扉。
晓过青草湖村
作者：林占梅
朝代：清

舆中晓望破萧寥，极目荒塍未插苗。白鸟数行飞习习，青溪一道去迢迢。山含雨意沉岩树，水藉风威撼野桥。待到晴明青可踏，□痕周地作裙腰。
晚泊岭南，明朝拟过鸡笼
作者：林占梅
朝代：清

晚泊苍崖旅思寥，邻舟有客和吹箫。林端兔影中秋月，岭下鸡声半夜潮。胜概却凭毫底写，闷怀长藉酒中消。来朝又跨征骖去，浩渺烟波第几桥。
晚过剑潭寺留题二首
作者：林占梅
朝代：清

烟水泛苍茫，澄秋夕照光。渔矶潭藓滑，樵担野花芳。扫榻延居士，鸣钟礼法王。禅关随喜处，缓步上高冈。放眼骋吟情，吟情此际清。诗成凭竹枕，茗熟话松棚。鸟掠晴波远，蝉摧暮霭生。坐来群动息，新月树端明。
晚过剑潭寺留题二首·其一
作者：林占梅
朝代：清

烟水泛苍茫，澄秋夕照光。渔矶潭藓滑，樵担野花芳。扫榻延居士，鸣钟礼法王。禅关随喜处，缓步上高冈。
晚过剑潭寺留题二首·其二
作者：林占梅
朝代：清

放眼骋吟情，吟情此际清。诗成凭竹枕，茗熟话松棚。鸟掠晴波远，蝉摧暮霭生。坐来群动息，新月树端明。
暖暖山庄夜步
作者：林占梅
朝代：清

历落芳藤棘作笆，护堤老木郁槎枒。滩头作响泉添韵，露脚闻香稻著花。隔水萤光疑鬼火，前林鸡唱有人家。半规残月苍凉甚，兴尽方知去路赊。
暮次麻豆道中
作者：林占梅
朝代：清

暮云黯黯欲黄昏，纵辔狂随夕照奔。仆马驰驱嗟远道，田园荒废剩空村。林烟惨淡疑烽火，碛草模糊认血痕。今夜不知何处宿，啼鸦绕树对消魂。
暮止竹山山家
作者：林占梅
朝代：清

蚕丛回转处，曲折度荆笆。马辟云中路，人居树杪家。樵斤深谷集，水碓乱流哗。暝色前山起，苍然绮暮霞。
曲水岩访李山人不遇
作者：林占梅
朝代：清

曲水潆洄入，孤村窄萼栖。绿萝牵老屋，碧藓净幽溪。山断浮云续，林高落日低。主人何处去，独鹤步桥西。
月夜同杨雨峰芝兰访友
作者：林占梅
朝代：清

篷窗试茗当飞觞，银汉无云夜色凉。明月满船人访戴，清箫一曲客携扬。渡头犬吠知村近，水面荷齐得露香。遥指榜人停泊处，竹桥以外是山庄。
月夜泊官道
作者：林占梅
朝代：清

秋深泬㵳天，遥望空水连。犬吠岭头月，舟冲波上烟。朝鸡客惊起，村火人未眠。岩下足幽趣，清钟摇枕边。
月夜清吟
作者：林占梅
朝代：清

露天翘首耸肩高，阁下曲池前。幽花照水，嫩草含烟。绕廊时觅句，爱月夜迟眠。岩畔长松拂尘，桥头弱柳飞绵。吟能变化诗称佛，家有园林境比仙。
有劝予诗勿多为悲歌感慨，口占答之
作者：林占梅
朝代：清

平子讴吟愁易集，灵均词赋感偏多。我生斯土非燕、赵，其奈情随笔下何。
有感
作者：林占梅
朝代：清

于今世事总难吁，糜烂尤深越与吴。为国释嫌唯蔺子，毁家纾难只于菟。君臣义重宜同晓，盗贼仇深切共诛。剩有荆卿囊剑在，馀腥犹带血模糊。
有感
作者：林占梅
朝代：清

南征一剑久摩挲，杀贼曾经夜渡河。万灶烟青军旅壮，千村地白战场多。兵机秘密亲磨盾，狼焰消沉尽偃戈。太息编氓蹂躏甚，不堪此日又兴波。
有感
作者：林占梅
朝代：清

成文时怒骂，对酒每悲歌。世乱肠空热，家贫累更多。功名羞捷径，身世寄吟窝。未遂封侯志，樽前剑自摩。
有感
作者：林占梅
朝代：清

杀贼无人唤渡河，疮痍满目苦干戈。可怜竖子成名易，太息英雄失路多。兴到逢场聊作戏，忧来对酒每当歌。数奇辜负封侯相，四十华年付逝波。
望儿弥月述怀，寄内兄黄伟山广文二首
作者：林占梅
朝代：清

笨车羸马可为方，称善毋须去故乡。但愿生儿愚且蠢，肯教对客瘦而狂。心存济世谈何易，事不欺人意自良。但免饥寒无逼郁，相承叶叶学刘苍。那堪远处在瀛东，满目妖氛道未通。寂寂亲朋音信外，悠悠家国感怀中。宦途此际多弹铗，世事何时早櫜弓。但得升平如旧日，同游有约到华嵩。
望儿弥月述怀，寄内兄黄伟山广文二首·其一
作者：林占梅
朝代：清

笨车羸马可为方，称善毋须去故乡。但愿生儿愚且蠢，肯教对客瘦而狂。心存济世谈何易，事不欺人意自良。但免饥寒无逼郁，相承叶叶学刘苍。
望儿弥月述怀，寄内兄黄伟山广文二首·其二
作者：林占梅
朝代：清

那堪远处在瀛东，满目妖氛道未通。寂寂亲朋音信外，悠悠家国感怀中。宦途此际多弹铗，世事何时早櫜弓。但得升平如旧日，同游有约到华嵩。
望儿既殁，刘姬因痛子，病将不治。又值时艰，感述一首
作者：林占梅
朝代：清

翀霄无翼可高飞，默计平生志总非。盛世功名羞卜式，传家世业愧宏微。营谋几肖鲇升竹，动作频同马受鞿。难得童时真乐境，卅年回忆尚依稀。
本厅侯恩子荣太守六十寿诗
作者：林占梅
朝代：清

觞祝兹逢耳顺年，遥遥花甲正周天。身当老境筋骸健，名策清时福寿全。袁守心田同佛子，邺侯气概拟神仙。会看玉杖扶行稳，与宴欣符叟满千。华冑巍巍岂等閒，春官曾列鹭鹓班。一麾出守歌千姓，万里晨昏到百蛮。德可化顽龚渤海，智能镇静谢东山。共称制锦真神手，昔日淳风喜渐还。
本厅侯恩子荣太守六十寿诗·其一
作者：林占梅
朝代：清

觞祝兹逢耳顺年，遥遥花甲正周天。身当老境筋骸健，名策清时福寿全。袁守心田同佛子，邺侯气概拟神仙。会看玉杖扶行稳，与宴欣符叟满千。
本厅侯恩子荣太守六十寿诗·其二
作者：林占梅
朝代：清

华冑巍巍岂等閒，春官曾列鹭鹓班。一麾出守歌千姓，万里晨昏到百蛮。德可化顽龚渤海，智能镇静谢东山。共称制锦真神手，昔日淳风喜渐还。
村居即事
作者：林占梅
朝代：清

南阡北陌互交通，贫富虽殊乐趣同。里鼓喧阗因社近，山歌杂沓觉年丰。如云沃野秋观稼，叠浪平畴晚度风。笑我疏慵游览惯，未能握算学王戎。
树杞林村即景
作者：林占梅
朝代：清

一村风景倍翛然，杂遝峰峦断复连。鸟趁白云齐度水，人随黄犊共耕烟。山溪逼仄挤奇树，石嶝嵚？泻急泉。安乐有窝谁卜筑，槿篱茅舍翠微间。
树杞林村即景
作者：林占梅
朝代：清
体裁：七言律诗

一村风景倍翛然，杂遝峰峦断复连。鸟趁白云齐度水，人随黄犊共耕烟。山溪逼仄挤奇树，石嶝嵚�泻急泉。安乐有窝谁卜筑，槿篱茅舍翠微间。
栖云寺即事
作者：林占梅
朝代：清

岩穴云归雨气收，欣晴林鸟听钩辀。引泉修笕通厨下，缘木虬藤挂壁头。竹密行随三径曲，花深坐对一庭幽。可人最是松间月，似为闻琴上小楼。
栖云崖晚眺
作者：林占梅
朝代：清

远望生吟兴，山深景倍幽。斜阳修竹外，疏柳板桥头。港小舟成市，崖高屋比楼。豁然开眼界，凭眺起长讴。遥望长堤外，清波自浅深。潮回沙渐隐，云暝日将沉。渔火明孤屿，岩钟度远林。俄看凉月吐，幽趣契胸襟。
栖云崖晚眺·其一
作者：林占梅
朝代：清

远望生吟兴，山深景倍幽。斜阳修竹外，疏柳板桥头。港小舟成市，崖高屋比楼。豁然开眼界，凭眺起长讴。
栖云崖晚眺·其二
作者：林占梅
朝代：清

遥望长堤外，清波自浅深。潮回沙渐隐，云暝日将沉。渔火明孤屿，岩钟度远林。俄看凉月吐，幽趣契胸襟。
梳头见白发一茎戏作
作者：林占梅
朝代：清

壮年三十出，华发一茎生。揽镜仍韶景，逢人慰寿徵。半斑虽尚未，拔白亦中惊。独我知其故，多伤离别情。
次吴鉴堂二尹「感怀」用连环体原韵二首
作者：林占梅
朝代：清

满城风雨近重阳，旧恨新愁总系肠。陶令清吟惟遣兴，司勋绮句岂鸣狂。绝无势利招人妒，更有琴书累我忙。几度欲眠眠未得，更深渐觉竹窗凉。更深渐觉竹窗凉，话到平生倍可伤。酬酢敢分青白眼，蹉跎强半黑甜乡。人情此际嗟刁险，世事于今叹孔章。偏是催租无计却，满城风雨近重阳。
次吴鉴堂二尹「感怀」用连环体原韵二首·其一
作者：林占梅
朝代：清

满城风雨近重阳，旧恨新愁总系肠。陶令清吟惟遣兴，司勋绮句岂鸣狂。绝无势利招人妒，更有琴书累我忙。几度欲眠眠未得，更深渐觉竹窗凉。
次吴鉴堂二尹「感怀」用连环体原韵二首·其二
作者：林占梅
朝代：清

更深渐觉竹窗凉，话到平生倍可伤。酬酢敢分青白眼，蹉跎强半黑甜乡。人情此际嗟刁险，世事于今叹孔章。偏是催租无计却，满城风雨近重阳。
次曾籋云先生「听鼓水仙曲」原韵奉答
作者：林占梅
朝代：清

窥窗凉月夜沉沉，兀坐胡床为听琴。曲奏「水仙」闻逸响，人来岛佛赏清音。潘江、陆海誇君赋，白石清松契我心。不是阳春投雅什，谁知绿绮用功深。
次韵答松潭广文「园中咏菊」
作者：林占梅
朝代：清

费尽经营计，才成满圃香。黄疑橙累颗，白肖雁分行。晚节欣佳色，平明爱淡妆。一观珠玉句，累我兴难偿。
次韵答白仲安明府「赏菊」作
作者：林占梅
朝代：清

最羡君高雅，何年共结邻。诗情工写景，笔意善传神。把酒常邀月，看花不在春。能知閒淡趣，自是个中人。
次韵答苏昆山上舍「乞菊」
作者：林占梅
朝代：清

晚节无佳色，篱英放最繁。忘忧供隐逸，适趣笑温存。锦赛三春圃，芳孤九月园。长公多兴事，既得复何言。
正月二十日启馆呈逊兰师，并示若村舍弟
作者：林占梅
朝代：清

少小须勤学，文章实可亲。师严力不废，性定课方真。绛帐丹铅重，青灯尺璧珍。待看春试返，芹藻羡头巾。
步家薇臣「归赴秋闱」原韵送行
作者：林占梅
朝代：清

乘风指日返仙乡，炯炯文星百丈光。折桂定跻蓬苑选，看花讵把小园忘。翀霄力大雕方健，缓辔吟閒马不忙。会见掇科如拾芥，功名事业两难量。
残腊苦雨
作者：林占梅
朝代：清

急景萧条腊欲残，那堪阴雨复潸潸。羁栖旅宦愁家远，负戴□氓恨力孱。无计送穷凭鬼恋，有台避债任人讪。自从水患成凶岁，菜色鹑衣满市阛。
水返脚庄雨后晚话
作者：林占梅
朝代：清

俗冗经旬渐次除，溪山似画对幽居。号滩流水回潮后，撼树狂风骤雨初。林外乍晴斜照见，岩阿欲暝积云馀。晚来共话瓜棚下，汲井评茶兴自如。
江宁克复，曾涤生先生功绩伟甚。敬赋二律，以志欣仰
作者：林占梅
朝代：清

石头城阙下，又见出降旗。巢破林鸮殒，坛焚社鼠悲。跳梁终胆折，读檄足心夷。会待昌黎笔，重吟警惕诗。圣世绥屏障，臣穷励雪冰。回天资大力，指日见中兴。野寇黄巾尽，元戎白旆称。从兹安堵卧，击壤看丰登。
江宁克复，曾涤生先生功绩伟甚。敬赋二律，以志欣仰·其一
作者：林占梅
朝代：清

石头城阙下，又见出降旗。巢破林鸮殒，坛焚社鼠悲。跳梁终胆折，读檄足心夷。会待昌黎笔，重吟警惕诗。
江宁克复，曾涤生先生功绩伟甚。敬赋二律，以志欣仰·其二
作者：林占梅
朝代：清

圣世绥屏障，臣穷励雪冰。回天资大力，指日见中兴。野寇黄巾尽，元戎白旆称。从兹安堵卧，击壤看丰登。
池上夜坐
作者：林占梅
朝代：清

散发向荷池，轩窗欣洞启。浮云净大虚，穴寥清似洗。汲水自烹茶，芬馥过嘉醴。一饭轻两腋，数杯畅四体。小步出前庭，长吟凭树柢。柳垂露满梢，波定月沉底。快哉此幽居，目中无尘眛。何必侈襟期，咨嗟肉生髀。凡事能知足，愁颜翻破涕。堪叹名利场，纷纷峦触抵。未若白与陶，耽诗乐清堤。复羡马少游，郡掾依祖补。抱此高淡怀，俗人难测蠡。我今未能行，我去终有徯。
泛舟鸡笼
作者：林占梅
朝代：清

山势若罗城，茫然晚趣生。水天秋一色，风月夜全清。石乱层崖险，烟沉远屿平。沧波时极目，渔火半江明。
洋盗窃据鸡笼汛，闻警感赋
作者：林占梅
朝代：清

恶浪翻空毒雾浮，孽蛟营窟蜃嘘楼。连天烽燧惊风鹤，入夜欃枪犯斗牛。义旅同心齐结垒，奇兵扼吭孰焚舟。何时横海来飞将，极目沧溟起暮愁。
淡文山留宿佃屋，马上口占
作者：林占梅
朝代：清

马蹄风疾步踉跄，长啸扬鞭兴欲狂。远水波澄如疋练，高山云截肖平冈。炊烟历历浮春树，返照匆匆下晚堂。度过斜陂田屋近，四围岚气倍苍茫。
温陵故友翁汝哲茂才物化数载，其嗣君克刚抵艋见访，盘桓旬日赴彰春试，握手依依，口号送之
作者：林占梅
朝代：清

具有凌云志，相期岂一衿。佳音频洗耳，制课望关心。学羡三冬足，交论两世深。临歧重握手，惆怅漫成吟。
游内湖庄雨后偶成
作者：林占梅
朝代：清

南山骤雨北山晴，半树犹馀夕照明。独向小桥閒立处，倚栏得得听泉鸣。晴云初见湿云忙，天外虹腰耀眼光。渔艇二三垂柳下，迥桡打桨唱「沧浪」。泉声㵐㵐树苍茫，笠屐前村趁晚凉。行过小篱频驻足，谁家兰蕙正芬芳。
游内湖庄雨后偶成·其一
作者：林占梅
朝代：清

南山骤雨北山晴，半树犹馀夕照明。独向小桥閒立处，倚栏得得听泉鸣。
游内湖庄雨后偶成·其三
作者：林占梅
朝代：清

泉声㵐㵐树苍茫，笠屐前村趁晚凉。行过小篱频驻足，谁家兰蕙正芬芳。
游内湖庄雨后偶成·其二
作者：林占梅
朝代：清

晴云初见湿云忙，天外虹腰耀眼光。渔艇二三垂柳下，迥桡打桨唱「沧浪」。
游剑潭寺
作者：林占梅
朝代：清

晚凉同散步，小径入花坪。野草缘阶绿，岩松破壁生。钟飘云外响，泉咽涧中声。日暮归禅院，翛然俗虑清。
游土地坑即景
作者：林占梅
朝代：清

出郭西南境，嵚崎别辟奇。篮舆呼仆舁，茶榼付童持。正值秋晴日，欣逢气爽时。山形牛角抱，石磴犬牙危。圣迹千年著，灵区十笏宜。焚香先礼佛，披草共寻碑。风定归云懒，坑纡出水迟。老榕蟠峭壁，修竹荫通逵。海雾浮沉幻，岚光晓暮移。泉清堪煮茗，地胜合题诗。花底琴横榻，栏前酒满卮。鸟声听上下，树影落参差。曲径樵歌答，长林牧笛吹。人乘斜照返，马趁晚凉驰。谷口三叉路，桥头六尺篱。翠笼僧寺柏，青飐酒家旗。雉堞行行近，苍烟户户炊。襟怀无限好，更约后游期。
游大仙岩，复题寺壁
作者：林占梅
朝代：清

远望峰峦画本张，钟声迢递度禅堂。一溪沙石晴波洁，半岭松杉午气凉。云里僧归衣带湿，花间客过屐生香。重来胜地酣凭眺，扫壁寻诗兴更狂。
游清水岩
作者：林占梅
朝代：清

绝壁攀萝上，岩高一磴通。泉清烹苦茗，籁静抚焦桐。访胜碑重抚，谈禅偈亦空。山僧留话晚，归路月明中。
游清潭内山
作者：林占梅
朝代：清

萝薜低垂纵步难，无边野趣饱游观。山形盘曲疑无路，水势奔腾觉近滩。短屋数椽门似窦，高堤几里树为栏。此间幽奥堪肥遁，日拓疏窗对翠峦。
游滴泉岩归饮佃家，醉后题壁
作者：林占梅
朝代：清

几家板屋自成村，乔木阴多绿叶繁。入市人归儿候路，登山客至犬迎门。盘飧味厚供园韭，社酒香浓接瓦盆。醉后懵腾岩下石，却疑身在谢公墩。
游漱石山人幽园，题壁即赠
作者：林占梅
朝代：清

镇日幽斋事啸吟，池前漱石映清阴。苍松偃盖浑难画，白鹤登堂为听琴。重叠图书张邺架，玲珑秘阁肖云林。羡君独得岩栖趣，地僻尘音未易寻。
游灵泉禅寺题壁
作者：林占梅
朝代：清

灵泉绕涧泻浪浪，匼匝峰峦护法王。梵宇时清禅定永，空山昼静道心长。钟鱼列案知常课，花木盈阶觉妙香。礼罢真如随喜遍，龙团一盏润吟肠。
游芝兰庄竹林石屋诸胜
作者：林占梅
朝代：清

夜泛剑潭水，晚过芝兰冈。郊原多景色，岩壑任翱翔。村连竹树人应雅，地产芝兰水亦香。舍舟携友同登陆，一带幽居枕山麓。土沃禾梁犬豕肥，水深溪渚鱼虾蓄。和风麦陇昼鸣鸠，细雨烟郊春叱犊。黄童白叟各怡然，相见依依民雍睦。上有松峰樵径奇，绝顶千寻逼九嶷。岭松蟠结树葱郁，山石荦确径嵚巇。平生不自勤磨炼，跻胜无资力已疲。双脚踏谢屐，两手拄张藜。攀缘登林木，缓步踏云梯。盘空竟达高峰上，拂开烟树到招提。危立层巅同纵目，田园掌大牛疑羝。仰面上观浮云近，俯身不视飞鸟低。我居城郭如帷幔，那得名山长在玩。登此始知大地宽，不觉望洋自嗟叹。徘徊立久静无闻，万木荫森绝斧斤。高声长啸答岩谷，四山落叶落纷纷。下有竹林藏石室，夹径穿山尽此君。临阶几榻生清冷，挂壁藤罗吐翠芬。当年七子恣行乐，却无石室高论文。披图每羡前人福，对此盘桓意倍欣。回途几度行又止，归到村居口已□。铺床拂石乐箕踞，下箸十千求兼味。欢然一饱向黑甜，来朝复拟寻幽去。
游青潭山
作者：林占梅
朝代：清

昼永岩栖静，逍遥意适然。倚松观舞鹤，枕石听流泉。树远笼烟没，云归让鸟先。苍茫秋色里，独自下层巅。
溪前晚步
作者：林占梅
朝代：清

林木萧萧石径长，四围山色渐苍茫。帆悬日影归秋浦，鹤带钟声度晚塘。绿叶半枯棚上豆，短条渐秃渡头杨。秋光到眼皆诗料，吟草零星尽入囊。
漫兴
作者：林占梅
朝代：清

尘网虽繁意自宽，青箱白朴足寻观。交情寄处驰名易，诗律严时觅句难。落笔有神看兔鹘，长篇作势在波澜。惭我钝过陈无已，一字推敲屡废餐。玲珑精舍绝纤埃，环堵琴书逸趣该。姜诗忌多三酌醉，名花嫌少百弓栽。身常安饱宁非福，志在林泉称不才。疏懒竟成都散仆，野鸥见我莫惊猜。不病维摩俗虑蠲，绿杨深处地尤偏。喜临逸少来禽帖，悲动香山鬻骆篇。睡意渐生抛卷卧，闷怀难吐藉琴传。碧波篆袅风切飔，玉轸重调抚七弦。饭馀聊息苦吟身，学罢熊经学鸟伸。晴日半窗花影碎，凉阴一院蝉声频。闭门但作仇书客，入座时为战茗人。漫道悠悠过岁月，閒中随处见天真。
漫兴·其一
作者：林占梅
朝代：清

尘网虽繁意自宽，青箱白朴足寻观。交情寄处驰名易，诗律严时觅句难。落笔有神看兔鹘，长篇作势在波澜。惭我钝过陈无已，一字推敲屡废餐。
漫兴·其三
作者：林占梅
朝代：清

不病维摩俗虑蠲，绿杨深处地尤偏。喜临逸少来禽帖，悲动香山鬻骆篇。睡意渐生抛卷卧，闷怀难吐藉琴传。碧波篆袅风切飔，玉轸重调抚七弦。
漫兴·其二
作者：林占梅
朝代：清

玲珑精舍绝纤埃，环堵琴书逸趣该。姜诗忌多三酌醉，名花嫌少百弓栽。身常安饱宁非福，志在林泉称不才。疏懒竟成都散仆，野鸥见我莫惊猜。
漫兴·其四
作者：林占梅
朝代：清

饭馀聊息苦吟身，学罢熊经学鸟伸。晴日半窗花影碎，凉阴一院蝉声频。闭门但作仇书客，入座时为战茗人。漫道悠悠过岁月，閒中随处见天真。
潜园主人歌
作者：林占梅
朝代：清

试问潜园主，镇日何所为。开轩纳远岫，种竹沿水湄。清谈招乐广，大睡彷希夷。睡足启双眸，窗外日迟迟。息机常抱瓮，窥园不下帷。跏趺抚古琴，偃仰吟小诗。琴亦无定曲，心旷神自怡。诗亦不拘体，意到笔自随。龙涎爇一饼，雀舌歠一卮。诗清为茶甘，琴妙觉香奇。爱听竹窗雨，虚枕夜长欹。爱玩溪楼月，洞箫时独吹。冬爱暖阁卧，炉火温肌肢。夏爱凉亭息，岩泉沁心脾。偶动登山兴，谢屐凌嵚？。偶□垂纶兴，严竿钓涟漪。放鹤向北亭，观稼过东菑。种梅入西园，荡桨泛南池。曲折行三径，药圃连菊篱。徘徊度双桥，莲岛续杨陂。花舒当槛锦，柳扫缘岸丝。眼阔胸次旷，心摹手足追。谓我终日閒，韵事勤纷驰。谓我终日忙，幽情乐莫支。无事乃汲汲，有事竟嬉嬉。有事、无事间，乐此不知疲。为閒或为忙，问我我亦疑。素希晋陶潜，北窗傲皇羲。复拟唐李约，南山友鹿麋。瞰破名利场，变诈祗自欺。富得朱顿富，财聚名受訾。贵得金张贵，位高身心危。可知冥冥中，饮啄皆有司。弄巧反为拙，谋盈反成亏。古来知命者，乐道自恬熙。我非昔贤比，襟怀不外斯。嗟自弃养后，百念早灰之。久凭邓禹笑，长抱毛义悲。陈、张成仇怨，友道更难持。已作伤弓鸟，择交当再思。况系閒散人，性懒不受羁。不若长掩关，悠悠学叔痴。赀产永不营，荣辱总不知。但求常安饱，此外听天施。如问意云何，黄、老是吾师。
潜园主人歌
作者：林占梅
朝代：清
体裁：古风

试问潜园主，镇日何所为。开轩纳远岫，种竹沿水湄。清谈招乐广，大睡彷希夷。睡足启双眸，窗外日迟迟。息机常抱瓮，窥园不下帷。跏趺抚古琴，偃仰吟小诗。琴亦无定曲，心旷神自怡。诗亦不拘体，意到笔自随。龙涎爇一饼，雀舌歠一卮。诗清为茶甘，琴妙觉香奇。爱听竹窗雨，虚枕夜长欹。爱玩溪楼月，洞箫时独吹。冬爱暖阁卧，炉火温肌肢。夏爱凉亭息，岩泉沁心脾。偶动登山兴，谢屐凌嵚�。偶□垂纶兴，严竿钓涟漪。放鹤向北亭，观稼过东菑。种梅入西园，荡桨泛南池。曲折行三径，药圃连菊篱。徘徊度双桥，莲岛续杨陂。花舒当槛锦，柳扫缘岸丝。眼阔胸次旷，心摹手足追。谓我终日閒，韵事勤纷驰。谓我终日忙，幽情乐莫支。无事乃汲汲，有事竟嬉嬉。有事、无事间，乐此不知疲。为閒或为忙，问我我亦疑。素希晋陶潜，北窗傲皇羲。复拟唐李约，南山友鹿麋。瞰破名利场，变诈祗自欺。富得朱顿富，财聚名受訾。贵得金张贵，位高身心危。可知冥冥中，饮啄皆有司。弄巧反为拙，谋盈反成亏。古来知命者，乐道自恬熙。我非昔贤比，襟怀不外斯。嗟自弃养后，百念早灰之。久凭邓禹笑，长抱毛义悲。陈、张成仇怨，友道更难持。已作伤弓鸟，择交当再思。况系閒散人，性懒不受羁。不若长掩关，悠悠学叔痴。赀产永不营，荣辱总不知。但求常安饱，此外听天施。如问意云何，黄、老是吾师。
潜园适兴六十韵
作者：林占梅
朝代：清

不作封侯想，潜踪已十年。屡因图画兴，辄起眺游缘。群峭嵚？度，重峦崒嵂迁。商羊聊拄杖，款段忍加鞭。出既胸襟旷，归尤景物全。灵区瞻谷口，胜处接城边。颇得渊明趣，非同仲子贤。筑园容寄傲，著屐任周旋。适意欣孤往，娱情倦忘还。崖高堪望远，地静觉居偏。评石方僧孺，移花法道筌。斑红阶藓润，茸碧屋萝牵。水阔波跳鲤，林深树曳蝉。抚松凭偃蹇，趁鹤步翩？。淡淡堤摇柳，泠泠沼泻泉。春融芬岸芷，露浥袭汀莲。舞蝶翻歌扇，浮鸥傍钓船。桥多修涧绕，路杳隔墙连。芡实鸡头剥，蕟藤鸭脚缠。门低榕并亚，篱密槿添编。引蔓葡萄架，薰芳茉莉田。果垂罗汉熟，花绽佛桑妍。泛鹢回塘曲，盘蛇造洞巅。苔滋层磴滑，岩瀑一流悬。题壁鸿留爪，窥渠鹭立拳。荷喧池过雨，竹暝径笼烟。撒网危矶上，投壶小院前。蔬浇抽甲壮，菊种课丁虔。穴土挖成室，诛茅构数椽。清宵虫语碎，晴昼鸟声穿。格磔啼秦吉，？辀叫杜鹃。百株栽绛雪，万卷录丹铅。风定云横岫，星稀月在天。楼台皆倒影，亭榭尽临渊。避暑宾摊簟，嬉春女落钿。奚奴随倜傥，侍史列婵娟。阮籍游而啸，嵇康懒与眠。茶甘烹雀舌，香霭爇龙涎。古剑求三尺，名琴操七弦。诗观辞骆什，帖检换鹅笺。妙笔挥毫素，寄书问太玄。锦贉装玳瑁，绣褫记嫏嬛。钟鼎周陶铸，圭璋汉泐镌。爱根何日了，吟债几时填。思苦陈无已，脾幽孟浩然。论文凭只眼，索句耸双肩。枕上「逍遥传」，床头「内外篇」。师坡常说鬼，学晋每逃禅。交挚相倾盖，讴和共扣舷。南皮从叶后，北面事曾先。射覆词坛立，猜枚酒令宣。笙箫分雅部，醽醁醉华筵。酿厌中山困，车乘下泽便。衷怀希魏野，气概仰张颠。性拙薄戎算，平生轻峤钱。言狂人窃笑，癖怪我难悛。默默嚣尘减，悠悠俗虑捐。有心追隐逸，无志慕腾骞。况免饥寒逼，犹兼疾痛蠲。曾闻唐白傅，閒散即神仙。
潜园适兴六十韵
作者：林占梅
朝代：清
体裁：五言排律

不作封侯想，潜踪已十年。屡因图画兴，辄起眺游缘。群峭嵚�度，重峦崒嵂迁。商羊聊拄杖，款段忍加鞭。出既胸襟旷，归尤景物全。灵区瞻谷口，胜处接城边。颇得渊明趣，非同仲子贤。筑园容寄傲，著屐任周旋。适意欣孤往，娱情倦忘还。崖高堪望远，地静觉居偏。评石方僧孺，移花法道筌。斑红阶藓润，茸碧屋萝牵。水阔波跳鲤，林深树曳蝉。抚松凭偃蹇，趁鹤步翩�。淡淡堤摇柳，泠泠沼泻泉。春融芬岸芷，露浥袭汀莲。舞蝶翻歌扇，浮鸥傍钓船。桥多修涧绕，路杳隔墙连。芡实鸡头剥，蕟藤鸭脚缠。门低榕并亚，篱密槿添编。引蔓葡萄架，薰芳茉莉田。果垂罗汉熟，花绽佛桑妍。泛鹢回塘曲，盘蛇造洞巅。苔滋层磴滑，岩瀑一流悬。题壁鸿留爪，窥渠鹭立拳。荷喧池过雨，竹暝径笼烟。撒网危矶上，投壶小院前。蔬浇抽甲壮，菊种课丁虔。穴土挖成室，诛茅构数椽。清宵虫语碎，晴昼鸟声穿。格磔啼秦吉，�辀叫杜鹃。百株栽绛雪，万卷录丹铅。风定云横岫，星稀月在天。楼台皆倒影，亭榭尽临渊。避暑宾摊簟，嬉春女落钿。奚奴随倜傥，侍史列婵娟。阮籍游而啸，嵇康懒与眠。茶甘烹雀舌，香霭爇龙涎。古剑求三尺，名琴操七弦。诗观辞骆什，帖检换鹅笺。妙笔挥毫素，寄书问太玄。锦贉装玳瑁，绣褫记嫏嬛。钟鼎周陶铸，圭璋汉泐镌。爱根何日了，吟债几时填。思苦陈无已，脾幽孟浩然。论文凭只眼，索句耸双肩。枕上「逍遥传」，床头「内外篇」。师坡常说鬼，学晋每逃禅。交挚相倾盖，讴和共扣舷。南皮从叶后，北面事曾先。射覆词坛立，猜枚酒令宣。笙箫分雅部，醽醁醉华筵。酿厌中山困，车乘下泽便。衷怀希魏野，气概仰张颠。性拙薄戎算，平生轻峤钱。言狂人窃笑，癖怪我难悛。默默嚣尘减，悠悠俗虑捐。有心追隐逸，无志慕腾骞。况免饥寒逼，犹兼疾痛蠲。曾闻唐白傅，閒散即神仙。
独宿扈尾山庄梦亡室感作
作者：林占梅
朝代：清

纸窗飒飒觉风生，一穗明灯暗复明。独夜凄凉真鬼境，空山寂寞少人声。招魂不作蘅芜梦，营葬徒伤宿草情。起坐支颐孤枕上，泪痕如水尚盈盈。
狮头崖高望
作者：林占梅
朝代：清

梯田级级径盘盘，立马层巅望眼宽。茂树千章云外出，扁舟一叶浪中攒。觅鱼沙鸟栖无定，茹草村羊饱自还。避雨茅亭时少憩，松声潇飒似鸣滩。
率练丁自中港还，马上口号
作者：林占梅
朝代：清

沙平衰草没，按辔路迢迢。地旷容盘马，霜高好射雕。弓声风力劲，鞭影日光摇。小队鸣刁斗，雄心压海潮。
由南港入暖暖庄口号
作者：林占梅
朝代：清

瓦屋茅檐傍水滨，家家织竹自成邻。村童夹道随看马，野老攀舆笑款人。高下园田皆沃土，纡回溪涧自通津。乡风到处争延致，礼貌依然古处纯。
由石门过圭柔山道中口号
作者：林占梅
朝代：清

历过峰峦又水濆，冈田万顷一溪分。几多黄鸟栖红树，无数青山隐白云。诗思剧怜秋色晚，客途常怯夕阳曛。马蹄踏遍嵚？路，林外西风牧笛闻。